நவீன் தாக்கப்பட்ட சம்பவத்தில் சம்பந்தப்பட்ட மூன்று மாணவர்கள் மீண்டும் கைது

ஜார்ஜ்டவுன் டி.நவீன் தாக்கப்பட்ட சம்பவத்தில் சம்பந்தப்பட்ட மூன்று மாணவர்களை பினாங்கு போலீசார் மீண்டும் கைது செய்துள்ளனர். கடந்த மாதம் வேறொரு மாணவர் தாக்கப்பட்ட சம்பவம் தொடர்பாக அம்மூவரும் கைதானார்கள் என்று போலீஸ் துணை தலைவர் டிசிபி டத்தோ ரோஸ்லீ சிக் கூறினார். தாக்கப்பட்ட மாணவர் செய்த புகாரின் அடிப்படையில் தாங்கள் விசாரணையைத் தொடங்கியிருப்பதாக அவர் சொன்னார். மீண்டும் கைதாகியுள்ள அம் மூவரும் மேல் விசாரணைக்காக தடுத்து வைக்கப்பட்டுள்ளனர்.அந்த மாணவர் கடந்த மே மாதம் இச்சம்பவம் குறித்து போலீசில் புகார் செய்திருந்தார். எனி னும், மூன்று மணி நேரத்திற்கு பிறகு அது மீட்டுக்கொள்ளப்பட்டதால் போலீசார் எதுவும் செய்ய இயலவில்லை என்றார் அவர்.


நிரந்தர அரசுப் பதவிகளுக்கு எஸ்பிஎம் நிலையிலன மலாய் மொழி சான்றிதழ் தேவை

பெட்டாலிங் ஜெயா தனியார் நிறுவனங்களில் மருத்துவப்பட்டம் பெற்று பயிற்சி மருத்துவர் இட ஒதுக்கீட்டிற்காக காத்திருக்கும் 300 பேரை நிரந்தர அரசுப் பதவிகளுக்கு ஏற்றுக் கொள்ளவதற்கு எஸ்பிஎம் நிலையிலான மலாய்மொழிச் சான்றி தழை அவர்கள் பெற்றிருக்க வேண்டும் எனத் தெரிவிக்கப்பட்டுள்ளது. முன்பு பொதுச் சேவையில் சேர் வதற்கு ஓ-லெவல் பிஎம் அல்லது பஹாசா கெபாங்சான் ஏ (பிகேஏ) தகுதி ஏற்றுக் கொள்ளப்பட்டது. எனினும் இவ்வாண்டு ஜனவரி முதல் அது போன்ற தகுதியைக் கொண்டிருப்பவர்கள் நிராகரிக்கப்படுகிறனர். விதிவிலக்கு ஏதும் தரப்படவில்லை என பாதிக்கப்படுள்ள மருத்துவப் பட்டதாரிகள் கூறுகின்றனர். நான் மலே சிய மருத்துவ மன்றத்தின் (எம்எம்சி)யின் அனுமதியைப் பெற்ற பிறகு பயிற்சி மருத்துவர் இடம் கேட்டு பொதுச் சேவைத் துறைக்கு கடந்தாண்டு செப்டம்பரில் விண்ணப்பித்தேன். எனினும் எஸ்பிஎம் நிலையிலான மலாய் மொழி அல்லது அதற்கு சமமான தகுதியை நான் பெற்றிருக்க வில்லை எனக் கூறி பயிற்சி மருத்துவருக்கு தேர்வாகவில்லை என பிஎஸ்சி அதிகாரி தன்னிடம் டிசம்பரில் தெரிவித்ததாக பாதிக்கப்பட்டுள்ள பட்டதாரி ஒருவர் கூறியுள்ளார். அது தனக்கு ஏமாற்ற மளிப்பதாகவும் மீண்டும் இடைநிலைப்பள்ளிக்கு செல்வது போன்ற உணர்வை ஏற்படுத்தியுள்ளது என்றும் அவர் கூறியுள்ளார்.


இசிஆர்எல் ரயில் திட்டம் ரத்து. மதிகேடான ஒப்பந்தம். நஜீப் தலைமை மீது மகாதீர் பாய்ச்சல்

பெய்ஜிங்,

கிளந்தான், வாக்காப் பாருவிலிருந்து சிலாங்கூர் கோம்பாக் வாயிலாக கோலக்கிள்ளானை இணைக்கும் சுமார் 8,092  கோடி வெள்ளி பெறுமானமுள்ள பெரும் திட்டமான கிழக்குக்கரை ரயில் பாதை (இசிஆர்எல்) மற்றும் இரண்டு எரிவாயு குழாய் நிர்மாணிப்புத் திட்டங்கள் ரத்து செய்யப்பட்டு விட்டதாக பிர தமர் துன் டாக்டர் மகாதீர் முகமட் நேற்று தெரிவித்தார்.

Read More: Malaysia Nanban Tamil Daily on 22.8.2018


பெரா தொகுதி மக்களுடன் இஸ்மாயில் சப்ரி

பெரா, நவ. 5-

நாடு முழுவதும் இன்று 15ஆவது பொதுத் தேர்தலுக்கான வேட்பு மனு நடைபெறும் நிலையில் பகாங் பெரா நாடாளுமன்றத் தொகுதியில் பிரதமர் டத்தோஸ்ரீ இஸ்மாயில் சப்ரி யாக்கோப் வேட்பு மனைவை தாக்கல் செகிறார். பெரா தொகுதி இந்தியர்களின் மேம்பாட்டிற்காக பல்வேறு திட்டங்களை அவர் அண்மையில் அறிவித்திருந்தார்.

இந்நாட்டு இந்தியர்கள் எந்த வகையிலும் புறக்கணிக்கப்பட மாட்டார்கள். கல்வி, பொருளாதாரம் உள்ளிட்ட பல்வேறு அம்சங்களில் அவர்களின் நலன் பாதுகாக்கப்படும் என்ற வாக்குறுதியை அவர் அளித்தார். கடந்த அக்டோபர் 7ஆம் தேதி நாடாளுமன்றத்தில் சமர்ப்பிக்கப்பட்ட 20 23 ஆம் ஆண்டுக்கான வரவு செலவுத் திட்டம் மலேசிய இந்தியர்களுக்காக பல்வேறு திட்டங்களை பட்டியலிட்டுள்ளது.

மித்ரா எனும் மலேசிய இந்தியர் உருமாற்ற பிரிவின் கீழ் இந்தியத் தொழில் முனைவர்களுக்காக 10 கோடி வெள்ளி ஒதுக்கீடு செயப்பட்டது அதில் ஒன்றாகும். இதற்கு முன்னதாக மித்ரா தேசிய ஒற்றுமைத் துறை அமைச்சின் கீழ் செயல்பட்டது. இப்போது பிரதமர் துறையின் கீழ் நேரடியாகப் பிரதமரின் பார்வையின் கீழ் கொண்டுவரப்பட்டுள்ளது என்ற செதியையும் இஸ்மாயில் சப்ரி வெளியிட்டார். இதற்குக் கூடுதலாக ஸ்புமி திட்டத்தின் கீழ் இந்திய சமூகத் தொழில் மேம்பாட்டுத் திட்டத்திற்காக அரசாங்கம் மேலும் 2 கோடியே 50 லட்சம் வெள்ளியை வழங்கியுள்ளது.

தொழில் முனைவர் மேம்பாடு மற்றும் கூட்டுறவுக் கழக அமைச்சின் கீழ் இந்த ஒதுக்கீடு தரப்பட்டுள்ளது. மலேசிய இந்தியர்களுக்கான கல்வியை பொருத்தவரையில் கூடுதலாக கவனம் செலுத்தப்பட்டு வருகிறது. குறிப்பாக தேசிய வகை தமிழ் பள்ளிகளுக்கான மேம்பாடும் இதில் அடங்கும். அதேசமயம், கெடா, சுங்கை பட்டாணியில் மஇகா நிர்வகித்து வரும் ஏம்ஸ்ட் பல்கலைக்கழகத்திற்கு கூடுதலாக 5 மில்லியன் வழங்கி அப்பல்கலை கழகத்திற்கான மொத்த ஒதுக்கீடு 25 மில்லியன் வெள்ளியாக அதிகரிக்கப்பட்டுள்ளது.

இந்நாட்டு இளம் இந்தியர்களுக்காக பல்வேறு துறைகளில் தொழில் திறன் பயிற்சிகளை வழங்குவதிலும் பிரத்தியாக கவனம் செலுத்தப்பட்டு வருகிறது. அந்த வகையில் கடந்த ஆகஸ்ட் மாதம் வரையில் 42,544 இந்திய பயிற்றுநர்கள் நன்மை அடைந்துள்ளனர். இதற்காக சுமார் 77 மில்லியன் வெள்ளி செலவிடப்பட்டுள்ளது என்று அவர் மேலும் கூறினார்


ஃபேஸ்புக்கில் பகீர் போஸ்ட் போட்டுவிட்டு பட தயாரிப்பாளர் விஷம் குடித்து தற்கொலை

மராத்தி பட தயாரிப்பாளர் அதுல் தப்கிர் விஷம் குடித்து தற்கொலை செய்து கொண்டுள்ளார்.மராத்தி பட தயாரிப்பாளர் அதுல் தப்கிர். அவர் தயாரித்த தோல் தாஷே கடந்த 2013ம் ஆண்டு வெளியானது. படத்தின் கதையை பலர் பாராட்டியபோதும் படம் ஓடவில்லை. இதனால் தப்கிருக்கு பெரும் நஷ்டம் ஏற்பட்டது. படத்தால் நஷ்டம் அடைந்ததால் தப்கிருக்கும், அவரது மனைவி பிரியங்காவுக்கும் இடையே அடிக்கடி சண்டை ஏற்பட்டது. பண நெருக்கடியால் மன நிம்மதி இல்லாமல் இருந்து வந்தார் தப்கிர். புனேவில் உள்ள பிரசிடென்ட் ஹோட்டலுக்கு சென்ற தப்கிர் அங்கு அறை எடுத்து தங்கியுள்ளார். ஹோட்டல் அறையில் அவர் நேற்று விஷம் குடித்து தற்கொலை செய்து கொண்டுள்ளார். தற்கொலை செய்யும் முன்பு தப்கிர் ஃபேஸ்புக்கில் தனது முடிவுக்கான காரணத்தை விரிவாக தெரிவித்துள்ளார். அன்னையர் தினத்தன்று இறந்த தனது தாயிடம் போவதாக அவர் ஃபேஸ்புக்கில் தெரிவித்துள்ளார்.பண பிரச்சனையால் எனக்கும், மனைவிக்கும் இடையே அடிக்கடி சண்டை ஏற்பட்டது. கடந்த 6 மாதங்களுக்கு முன்பு அவர் என்னை வீட்டை விட்டு விரட்டிவிட்டார். மேலும் என்னை பற்றி வதந்திகளையும் பரப்பினார் என்று தப்கிர் ஃபேஸ்புக்கில் போஸ்ட் போட்டுள்ளார். என் மனைவி என் மீது பொய் புகார்கள் தெரிவித்தார். எங்களின் 2 குழந்தைகளையும் பார்க்கவே விடவில்லை. மேலும் குழந்தைகளை கவனித்துக் கொள்ள கொடுத்த பணத்தை வைத்து கார் வாங்கிவிட்டு எப்பொழுது பார்த்தாலும் பணம் கேட்கிறார். பண பிரச்சனை, குடும்ப பிரச்சனையால் தற்கொலை செய்து கொள்கிறேன் என தப்கிர் ஃபேஸ்புக்கில் கூறியுள்ளார்.


தொலைபேசி உரையாடல்கள் அம்பலம்: விசாரணைக்கு அழைக்கப்படுவார் லத்தீஃபா

முன்னாள் பிரதமர் டத்தோஸ்ரீ நஜீப் துன் ரசாக் உட்பட மேலும் சில முக்கியப் புள்ளிகளின் தொலைபேசி உரையாடல்களை அம்பலப்படுத்தியது தொடர்பில் ஊழல் தடுப்பு ஆணையத்தின் (எம்.ஏ.சி.சி.) தலைமை ஆணையர் லத்தீஃபா கோயா விசாரணைக்கு அழைக்கப்படுவாரென போலீஸ் தெரிவித்துள்ளது.

எம்.ஏ.சி.சி.யிடமிருந்து சம்பந்தப்பட்ட ஒன்பது கோப்புகளை தாங்கள் பெற்றிருப்பதாக தேசிய போலீஸ் படைத் தலைவர் அப்துல் ஹமிட் படோர் கூறினார்.

அந்த குரல் பதிவுகளின் நம்பகத்தன்மையையும் போலீசார் ஆராய்ந்து வருகின்றனர் என அவர் சொன்னார்.

அந்த குரல் பதிவுகளை யார் செய்தது என்பதை நாங்கள் நிச்சயமாக ஆராய்வோம். அதில் சிக்கல்கள் ஏதும் இருக்குமேயானால் சட்டத்துறை தலைவரின் ஆலோசனை பெறப்படும். அதன் நம்பகத்தன்மையை முதலில் பெறுவது அவசியமாகும் என அவர் நேற்று செய்தியாளர்களிடம் தெரிவித்தார்.

அதிகாரப்பூர்வ ரகசியங்களை வெளியிடுவது தொடர்பான பீனல் கோட் சட்டம் பிரிவு 203ஏ மற்றும் சட்டத்தின் பிடியிலிருந்து ஒருவரைக் காப்பாற்றுவதற்காக

பொய்யான ஆதாரங்களை தயாரிப்பது தொடர்பான பிரிவு 218 ஆகியவற்றின் கீழ் தாங்கள் விசாரணையை மேற்கொண்டிருப்பதாக படோர் குறிப்பிட்டார்.


நானும் தங்க ரதம் விடப்போகிறேன்!

அடுத்தாண்டு தைப்பூசத்தின் போது தங்க ரதமும், வெள்ளி ரதமும் இணைந்து வரும் என ஸ்ரீ மகா மாரியம்மன் தேவஸ்தானத்தின் தலைவர் டான்ஸ்ரீ ஆர். நடராஜா நேற்று கூறினார்.பினாங்கில் தங்க ரதம் ஊர்வலம் நடைபெறுவதை பற்றி அவரிடம் கேட்ட போது, அதை தான் ஆதரிப்பதாகவும் நானும் தங்க ரதம் விடலாம் என யோசித்துக் கொண்டிருக்கிறேன். அடுத்தாண்டு தைப்பூசத்தின் போது தங்க ரதத்தில் விநாயகரும், வெள்ளி ரதத்தில் முருகனும் பவனி வருவர். அதற்கான ஏற்பாடுகளை தேவஸ்தான உறுப்பினர்களின் ஆதரவோடு மேற்கொள்ளப் போவதாக அவர் கூறினார். 127ஆவது பத்துமலை தைப்பூச விழா பற்றி நேற்று பத்திரிகையாளர்களுக்கு விளக்கம் அளித்த அவர் கோலாலம்பூர் மகா மாரியம்மன் ஆலயத்தில் இருந்து வெள்ளி ரதம் பிப்ரவரி 7ஆம் தேதி செவ்வாய்க்கிழமை விசேஷ பூஜைக்கு பின்னர் சரியாக இரவு 10 மணிக்கு புறப்படும் என்றும் மறுநாள் புதன்கிழமை பிற்பகல் 2 மணியளவில் பத்துமலை திருத்தலத்தை வந்தடையும் என்றார்.வழக்கமான சாலைகளில் வெள்ளி ரதம் செல்லும் என்று அவர் கூறினார். இவ்வாண்டு வெள்ளி ரத ஊர்வலத்தில் 1 லட்சத்திற்கும் அதிகமான பக்தர்கள் பங்கு கொள்வார்கள். ரதத்தின் முன்புறம் பின்புறம் வருபவர்கள் ஒழுங்கை கடைப்பிடிக்க வேண்டும்.மோட்டார் சைக்கிளில் வரும் இளைஞர்கள் பால்குடம் ஏந்தி வரும் பக்தர்களுக்கு இடையூறு செய்யக்கூடாது. அப்படி செய்தால் காவல் துறையினர் கடுமையாக நடவடிக்கை எடுப்பர் என்று அவர் சொன்னார். 16 லட்சம் பக்தர்கள் இவ்வாண்டு தைப்பூசத்தில் 16 லட்சம் பக்தர்கள் பத்துமலை நோக்கி வருவர். பக்தர்களுக்கு வேண்டிய வசதிகளை ஆலய நிர்வாகம் செய்து கொடுப்பதோடு பாதுகாப்புக்காக 2000 போலீசாரும், 750 தொண்டூழியர்களும் பாதுகாப்பு பணியில் ஈடுபடுவர். பிப்ரவரி 8ஆம் தேதி மாலை பத்துமலை திருத்தலத்தில் கொடியேற்ற நிகழ்வு நடைபெறும். அன்று இரவு 10 மணிக்கு மிக முக்கிய அறிவிப்பை தாம் செய்யவிருப்பதாக டான்ஸ்ரீ நடராஜா தெரிவித்தார்.பத்துமலை வட்டாரத்தில் சிகரெட், சுருட்டு பிடிக்கக்கூடாது. புகையில்லா மண்டலம் என்று மலேசிய சுகாதார அமைச்சு பத்துமலை திருத்தலத்தை பிரகடனப்படுத்தியுள்ளது. இதை பக்தர்கள் கடைப்பிடிக்க வேண்டும் என்றார். மேலும் பொதுமக்களுக்கு இடைஞ்சலாக ஊதி (விசில்), முகமூடி அணிவோருக்கு எதிராக போலீசாரும், செலாயாங் நகராண்மைக் கழகத்தினரும் நடவடிக்கை மேற்கொள்வர். பத்துமலை வளாகத்தில் இப்பொருட்களுக்கு தேவஸ்தானம் தடை விதித்துள்ளது என்று அவர் கூறினார். தேங்காய் அர்ச்சனைக்கு தடை கடந்தாண்டை போலவே இவ்வாண்டும் பத்துமலையில் தேங்காய் அர்ச்சனைக்கு தடை விதிக்கப்பட்டுள்ளது. பக்தர்கள் பழம் அர்ச்சனை செய்யலாம். பால்குடம் எடுக்கும் பக்தர்கள் பன்னீர் குடமும் எடுத்து வந்து முருகனுக்கு அபிஷேகம் செய்யலாம். எதிர்காலத்தில் பன்னீர் அபிஷேகத்திற்கு முன்னுரிமை வழங்கப்படும் என்று அவர் தெரிவித்தார். ஒன்றாக செயல்படுவோம் தைப்பூச நேரத்தில் பல இயக்கங்கள் அறிவிப்புகளை வெளியிடுகின்றன. அப்படி அறிக்கைகளை வெளியிடுவோர் ஸ்ரீ மகா மாரியம்மன் தேவஸ்தானத்துடன் இணைந்து செயல்பட்டால் இன்னும் சிறப்பான முறையில் தைப்பூச விழாவை ஒற்றுமையுடன நடத்தலாம் என்று அவர் ஆலோசனை கூறினார். பெரிய காவடிகளுக்கு தடையில்லை பத்துமலை ஆற்றங்கரையில் இருந்து பக்தர்கள் காவடி எடுத்து வர ஏற்பாடுகள் செய்யப்பட்டுள்ளன. இரண்டு ஆற்றங்கரையில் இருந்தும் பக்தர்கள் பால்குடமும், காவடிகளும் எடுத்து வரலாம். சுருட்டு, மதுபானம், அரிவாள், தீச்சட்டி, டுரியான், கால்பந்து சின்னங்கள் பொறித்த காவடிகளுக்கு ஆலய நிர்வாகம் தடை விதித்துள்ளது. அதே வேளையில் பக்தர்கள் தாங்கள் நேர்த்திக் கடன் செலுத்துவதற்கு எவ்வளவு பெரிய காவடிகள் எடுத்து வந்தாலும் அதற்கு ஆலய நிர்வாகம் தடை விதிக்காது.பக்தர்களின் புனிதமான நேர்த்திக் கடன்களுக்கு எதிராக ஆலய நிர்வாகம் செயல்படாது என்று அவர் விளக்கினார்.


தேச நிந்தனைச் சட்டத்தில் வலைத்தள பதிவாளர் கைது!

நாட்டுத் தலைவர்கள் குறித்து தீங்கான நோக்குடன் கருத்துகளை பதிவுசெய்த வலைத்தள பதிவாளர் ஒருவர் விசாரணைக்காக தடுக்கப்பட்டார். முன்னதாக அதே நபர் சைக்கிள் சவாரி குறித்தும் வலைத்தளத்தில் தாக்குதல் நடத்தியதற்காக விசாரணை மேற்கொள்ளும் நோக்கில் பிடிபட்டவராவார்.நேற்று பிற் பகல் நீதிமன்றம் கொண்டு வந்த அவரை விசாரணைக்காக மூன்று நாள் தடுத்துவைக்க போலீசார் நீதிமன்ற உதவி பதிவாளர் பரிடாத் தல் பாரா முகமட் ஷுக்ரியின் அனுமதியை பெற்றனர். 64 வயதுடைய அந்த முதியவர் நேற்று பிற்பகல் 3.05 மணியள வில் தடுப்புக் கைதி சட்டையை அணிந்தவாறு போலீசாரால் நீதி மன்றம் கொண்டு வரப் பட்டார்.பிற்பகல் 3.50 மணிக்கு போலீ சுடன் அவர் ஜொகூர்பாரு வட பகுதி மாவட்ட போலீஸ் மையத் திற்கு கொண்டு செல்லப்பட்டார்.முன்னதாக கடந்த பிப்ரவரி 26ஆம் தேதி டத்தோ பட்டம் கொண்ட வர்த்தகர் ஒருவருடன் தீங்கான நோக்குடன் கருத்தை பதிவு செய்ததற்காக பிடிபட்டார். சைக்கிள் சவாரி விபத்து தொடர்பாக அப்போது தவறான கருத்துகளை பதிவு செய்ததற்காக ஒரு டத்தோவுடன் அவரும் பிடிபட்டார்.பிணையில் விடு விக்கப்பட்ட 64 வயதுடைய நபர் தற்போது மீண்டும் போலீசாரால் பிடிக்கப் பட்டது குறிப்பிடத்தக்கது.


14,500-க்கும் அதிகமான மாணவர்கள் முதலாம் ஆண்டில் பதிவு.

கோலாலம்பூர்,

கல்விச் செல்வத்தை மாணவர்களுக்கு வாரி வழங்கும் தமிழ்ப்பள்ளிகளில் இவ்வாண்டு, தமிழுக்கும் தமிழ்க்கல்விக்குமான பெற்றோரின் முழுமனதான ஆதரவையும் அர்ப்பணிப்பையும் பிரதிபலிக்கும் வகையில், நாடு தழுவிய நிலையில் 14,500-க்கும் மேற்பட்ட மாணவர்கள் முதலாம் ஆண்டில் காலடி வைத்துள்ளனர். மிகவும் அதிகமாக சிலாங்கூர் மாநிலத்தின் 10 மாவட்டங்களில் உள்ள தமிழ்ப்பள்ளிகளில் 4,447 மாணவர்கள் பதிவாகியுள்ளனர். இதில், கிள்ளான் சிம்பாங் லீமா தமிழ்ப்பள்ளி வரலாறு படைத்துள்ளது. இங்கு மொத்தம் 300 மாணவர்கள் முதலாம் ஆண்டில் நுழைந்துள்ளனர்.

Read More: Malaysia Nanban Tamil Daily on 3.1.2018


SAVE 3.0 திட்டம் : பணத்தைச் சேமி, ஆற்றலைச் சேமி, சுற்றுச்சூழலைப் பேண்

SAVE 3.0 திட்டம் : மீட்டு, பணத்தைச் சேமி, ஆற்றலைச் சேமி, சுற்றுச்சூழலைப் பேண்
“அரசாங்கம் தேர்ந்தெடுக்கப்பட்ட 4 அல்லது 5 நட்சத்திர ஆற்றல் திறன் கொண்ட மின் சாதனங்களை வாங்குவதற்கு தள்ளுபடிகளை (e-rebate) வழங்குகிறது. இதன் மூலம் நீங்கள் மேலும் உங்கள் மின்சாரக் கட்டணத்தைச் சேமிக்கலாம் என்று உங்களுக்குத் தெரியுமா?”

ஆற்றல் திறன் திட்டத்தின் மூலம் அடையப்படும் நிலைத்தன்மை அல்லது SAVE 3.0 என அழைக்கப்படும் இத்திட்டம் எரிசக்தி ஆணையத்தால் (Suruhanjaya Tenaga) 2022ஆம் ஆண்டில் ஏற்பாடு செய்யப்பட்டதாகும். இத்திட்டம் 4 அல்லது 5 நட்சத்திர ஆற்றல் திறன் கொண்ட மின் சாதனங்களை வாங்கும் வாடிக்கையாளர்களுக்குத் தள்ளுபடிகளை (e-rebate) வழங்கும் நோக்கத்தைக் கொண்டது. இந்தத் திட்டம் 2021இல் செயல்படுத்தப்பட்ட SAVE 2.0 திட்டத்தின் தொடர்ச்சியாகும். SAVE 2.0 திட்டம் 134,000 தள்ளுபடி (e-rebate) பதிவுகளைச் செய்துள்ளது. இதன் மூலம் 26.8 மில்லியன் ரிங்கிட் சேமிக்கப்பட்டுள்ளது.

SAVE 3.0 திட்டம் எரிசக்தி மற்றும் இயற்கை வள அமைச்சின் (keTSA) கீழ் ஒரு முயற்சியாகும். இத்திட்டம் மலேசியாவின் நிலையான எரிசக்தி மேம்பாட்டு ஆணையம் (SEDA) எரிசக்தி ஆணையத்துடன் (Suruhanjaya Tenaga ) இணைந்து செயல்படுத்தப்பட்டதாகும். தெனாகா நேஷனல் பெர்ஹாட் (TNB), சரவாக் எனர்ஜி பெர்ஹாட் (BERHAD), சபா எலக்ட்ரிசிட்டி செண்டிரியான் பெர்ஹாட் (SESB), நூர் பவர் செண்டிரியான் பெர்ஹாட் போன்ற கூட்டாளர்களாலும் மற்றும் மின் வணிகத் தளங்களான ஷோப்பி (Shopee), லசாடா (Lazada), பிஜி மோல் (PG Mall) மற்றும் யுபேலியும் (Youbeli) இத்திட்டத்தை ஆதரிக்கின்றன.

SAVE 3.0 திட்டத்தின் முக்கிய நோக்கம் சந்தையில் உள்ள 4 அல்லது 5 நட்சத்திர ஆற்றல் திறன் கொண்ட மின் சாதனங்களின் மொத்த எண்ணிக்கையை அதிகரிப்பதாகும். அத்துடன் மின்சார பயன்பாட்டை மிச்சப்படுத்தும் ஆற்றல் திறன் கொண்ட சாதனங்களை வாங்குவதற்கு பொதுமக்களுக்கு விழிப்புணர்வை ஏற்படுத்தவும் இத்திட்டம் செயல்படுகிறது.
SAVE 3.0 திட்டத்தின் கீழ் இரண்டு வகை விண்ணப்பங்கள் உள்ளன. அவ்வகையின் அடிப்படையில் மீட்டெடுக்கக்கூடிய மின்சார உபகரணங்களைக் கீழ்காண்க :
முதல் வகை :
குளிர்சாதனப்பெட்டி (RM200)
குளிரூட்டி (Air Conditioner) (RM200)
இரண்டாம் வகை :
தொலைக்காட்சி (RM200)
சலவை இயந்திரம் (RM200)
நுண்ணலை அடுப்பு (Microwave Oven) (RM100)
அரிசி பானை (RM50)
பணத்தைச் சேமி, ஆற்றலைச் சேமி, சுற்றுச்சூழலைப் பேண் என்ற முழக்கம் இந்தத் திட்டத்தைச் செயல்படுத்துவதற்கான மூன்று முக்கிய நோக்கங்களைப் பிரதிபலிக்கிறது. அதாவது :
1. குறைக்கப்பட்ட  மாதாந்திர மின் கட்டணங்கள் மூலம் பணத்தைச் சேமிக்கவும்;
2. குறைக்கப்பட்ட ஆற்றல் உற்பத்தி செலவுகள் மூலம் ஆற்றலை சேமிக்கவும் மற்றும்;
3. கார்பன் தடம் (Carbon Footprint) மற்றும் பசுமை இல்ல (Green House) வாயு வெளியேற்றத்தைக் குறைப்பதன் மூலம் சுற்றுச்சூழலைக் காப்பாற்றவும்.
இந்தத் திட்டத்தினால் நாடு முழுவதும் 140,000 குடும்பங்கள் வரை பயனடையும் என எதிர்பார்க்கப்படுகிறது. எனினும் இதன் ஒதுக்கீடு சற்று குறைவாகத்தான் உள்ளது. இத்திட்டத்தின் மூலம் ஆற்றல் சேமிப்பை RM60.45 மில்லியன் வரை குறைக்கவும் மற்றும் கார்பன் தடத்தை ஆண்டுக்கு 130,000 டன் பெருமளவு கரியமிலவாயு வரை குறைக்கவும் அரசு திட்டமிட்டுள்ளது.
SAVE 3.0 திட்டத்தைப் பற்றிய கூடுதல் தகவல்களுக்கும் ஆற்றல் திறன் கொண்ட மின் சாதனங்கள் மற்றும் கடைக்காரர்களின் பட்டியலை தெரிந்து கொள்வதற்கும் இணையதளத்தில் எனும் அதிகாரப்பூர்வ இணைப்பை அல்லது தேர்ந்தெடுக்கப்பட்ட மின் வணிக வலைத்தளங்களை வலம் வாருங்கள்.


மங்கோலிய மாடல் அழகி அல்தான்துயா கொலை வழக்கை மூடுவதற்கு நஜீப் பணம் கொடுத்தாரா?

கோலாலம்பூர்,

மங்கோலிய மாடல் அழகி அல்தான்துயா கொலை வழக்கை மூடுவதற்கு முன்னாள் பிரதமர் டத்தோ ஸ்ரீ நஜீப் துன் ரசாக் உங்களுக்குப் பணம் கொடுத்தார் என்ற பேச்சு அடிபடுகிறதே இது உண்மையா?.அல்தான்துயாவின் தந்தை டாக்டர் ஸ்டீவ் ஷாரிபுவிடம் நேற்று நிருபர்களால் வினவப்பட்ட கேள்வி இது.

Read More: Malaysia Nanban Tamil Daily on 20.6.2018


வேலைக்கு ஆள் தேர்வு 17 சதவீதம் அதிகரிப்பு

குறிப்பாக, ஆன்லைன் மூலம் வேலைக்கு தேர்வு செய்வது கல்வித்துறையில் அதிகபட்சமாக 65% அதிகரித்துள்ளது. தகவல் தொழில்நுட்ப துறையில் இந்த வளர்ச்சி 40 சதவீதமாக உள்ளது. உற்பத்தி துறையில் 14% சரிவடைந்துள்ளது. வங்கி, நிதி சேவை, காப்பீடு துறைகளில் 10 சதவீதம் அதிகரித்துள்ளது என ஆய்வில் கூறப்பட்டுள்ளது


குண்டு எறிதல் பிரிவில் ரஞ்சித் முதலிடம்

(நடராஜன் பெருமாள்)  கோலலிப்பிஸ்,

எம்ஆர்எஸ்எம் விளையாட்டுப் போட்டியின் குண்டு எறிதல் பிரிவில் ரஞ்சித் முதலிடம் பிடித்து சாதனை படைத்தார்.கோலலிப் பிஸ் எம்ஆர் எஸ்எம் எனப்படும் மாரா அறிவியல் இடைநிலைப் பள்ளியின் விளையாட்டுப் போட்டி அண்மையில் நடைபெற்றது.இப்போட்டியில் முதல் படிவ மாணவரான ரஞ்சித் குண்டு எறிதல் போட்டியில் கலந்து கொண்டார்.சிறப்பான திறனை வெளிப்படுத்திய அவர் இப்பிரிவில் முதல் இடத்தை பிடித்ததுடன் தங்கப் பதக்கத்தையும் தட்டிச் சென்றார்.

Read More: Malaysia Nanban Tamil Daily on 8.3.2018


தமிழக முதலமைச்சரின் மாவட்டத்தில் அரசு ஊழியர் தற்கொலை முயற்சி

தமிழக முதலமைச்சர் ஓ.பன்னீர்செல்வத்தின் மாவட்டத்தில், ரேசன்கடை ஊழியர் ஒருவர் தற்கொலை முயற்சியில் ஈடுபட்ட சம்பவம் அந்த பகுதியில் பரபரப்பை ஏற்படுத்தியுள்ளது.

தேனி மாவட்டம், பெரியகுளம் தென்கரை தெற்குத் தெருவைச் சேர்ந்த ரமேஷ் என்பவர், அங்குள்ள ஏ 485 பெரியகுளம் கூட்டுறவு பண்டக சாலைக்கு சொந்தமான 15 எண் கொண்ட ரேசன் கடையில் விற்பனையாளராக பணியாற்றி வருகின்றார்.

இந்நிலையில், இவர் ஒரு கடிதம் எழுதிவைத்துவிட்டு, தூக்க மாத்திரையை சாப்பிட்டு தற்கொலைக்கு முயன்றுள்ளார்.

இதனை அறிந்த அவரது உறவினர்கள், உயிருக்கு ஆபத்தான நிலையில் இருந்த, ரமேஷை காப்பாற்றி, பெரியகுளம் அரசு மருத்துவமனையில் சேர்த்தனர். அங்கு அவருக்கு தீவிர சிகிச்சை அளிக்கப்பட்டு வருகிறது.

இந்நிலையில், மேஷ் பணியாற்றும் ரேஷன் கடை செயல்படும் கட்டிடம் மிகவும் பழமையானது என்றும், அதனால் விற்பனைக்காக வைக்கப்பட்டிருந்த 15 மூட்டை ரேஷன் அரசி மழையில் நனைந்து சேதம் அடைந்துவிட்டதாகவும், ஆனால் அந்த அரிசியை விநியோகம் செய்ய வேண்டும் என்று உயர் அதிகாரி மனோகரன் உத்தரவிட்டதாகவும், இதனால் மன உளச்சல் அடைந்து தற்கொலை செய்து கொள்ள முயன்றதாக ரமேஷ் எழுதிய அந்த கடிதத்தில் குறிப்பிட்டுள்ளார்.

ஆனால், மழையில் நனைந்த அரிசியை ரமேஷ் அப்புறப்படுத்திவிட்டதாகவும், ஆனால், ரமேஷ் தவறான கணக்கு எழுதியதாகவும், இதனை சோதனையின்போது கண்டுபிடித்து மனோகரன் தன் மீது ஒழுங்கு நடவடிக்கை எடுத்ததால் மன உளைச்சலுக்கு ஆளானதாக ரமேஷ் வாக்குமூலம் அளித்துள்ளார்.


அடுத்த 50 ஆண்டுகளுக்கு எங்கள் ஆட்சிதான்!

திருச்சி மாவட்டம், தொட்டியம் கொங்குநாடு பொறியியல் கல்லூரியில், தமிழ்நாடு விளையாட்டு மேம்பாட்டு ஆணையம் சார்பில் மாற்றுத் திறனாளிகளுக்கான மாநில அளவிலான தடகள மற்றும் குழு விளையாட்டுப் போட்டிகள் நடைபெற்றன. விழாவை, பள்ளிக்கல்வி மற்றும் விளையாட் டுத்துறை அமைச்சர் செங்கோட்டையன் குத்துவிளக்கேற்றித் தொடங்கிவைத்தார். விழாவுக்கு, சுற்றுலாத்துறை அமைச்சர் வெல்லமண்டி நடராஜன் தலைமைதாங்கினார். பிற்படுத்தப்பட்டோர் மற்றும் சிறுபான்மையினத் துறை அமைச்சர் வளர்மதி, வாழ்த்துரை வழங்கினார். இந்த நிகழ்ச்சிக்குப் பிறகு செங்கோட்டையன் செய்தியாளர்களைச் சந்தித்தார். அப்போது அவர் கூறுகையில், 'விளை யாட்டுத்துறைக்கு முக்கியத்துவம் கொடுக்கப்பட்டுவருகிறது. மாற்றுத்திறனாளிகளின் வங்கிக் கணக்கில் மாதம் 1,000 ரூபாய் வீதம் 10 மாதங்களுக்கு 10,000 ரூபாய் டெபாசிட் செய்யும் திட்டம்குறித்து ஆலோசனை நடத்திவருகிறோம். ஊராட்சிப் பள்ளிகளில் மாணவர்களின் சேர்க்கை விகிதம் குறைந்துவருகிறது. எனவே, அங்கு ஆங்கில வழிக் கல்வியைக் கொண்டு வருவதுகுறித்து பரி சீலனைசெய்துவருகிறோம். இதுதொடர்பாக, பெற்றோர்களிடமும் கருத்துக் கேட்டு, நல்ல முடிவு எடுக்கப்படும். பன்னீர்செல்வம் அணியுடன் பேச்சு வார்த்தை நடத்த, குழு அமைக்கப்பட்டுள்ளது. அதனால், அதுகுறித்து நான் எதுவும் பேச முடியாது. தமிழகத்தில், அடுத்த 50 ஆண்டுகளுக்கும் அ.தி.மு.க ஆட்சிதான் நடக்கும்' என்று கூறினார்.


வீட்டுமனைக்கான நிலம் தனிநபரால் ஆக்கிரமிப்பு!

தஞ்சோங் காராங், கம்போங் சுங்கை யூ இந்திய விவசாயி களின் வீட்டுமனைத் திட்டத் தில் செம்பனை பயிரிட்டுள்ள நபர் ஒருவருக்கெதிராக கோல சிலாங்கூர் மாவட்ட காவல் நிலைய தலைமை யகத்தில் புகார் செய்யப் பட்டது. கடந்த ஓராண்டிற்கு முன்னர் அந்த நபர் தன்னுடைய சுய விருப்பத்தின் பேரில் சட்ட விரோதமாக அந்நிலப் பகு தியை ஆக்கிரமித்துக் கொண் டுள்ளதாக அங்குள்ள இந்திய விவசாயிகள் சிலர் முறையிட்டனர். சம் பந்தப்பட்ட நிலத்தில் இதற்கு முன்னர் அமைந்திருந்த விளையாட்டு மைதானத்தில் அந்த நபர் ஓராண்டிற்கு முன்னர் செம் பனை கன்றுகள் பயிரிட்டதாகவும் அந்நபரின் இந்த அத்துமீறலை கோலசிலாங்கூர் மாவட்ட நில அலுவலகம் கண்டிக்காதது ஏன் என்று அந்த இந்திய விவசாயிகள் கேள்வி எழுப்பினர். கம்போங் சுங்கையூ இந்தியர் விவசாய பகுதியைச் சேர்ந்த புருஷோத்தமன் முனியாண்டி குடியேற்றவாசிகள் சார்பாக அந்நபருக்கு எதிராக புகாரை செய்தார். அந்நபருக்கு எதிராக நடவடிக்கை எடுக்கக் கோரி மாவட்ட நில அலுவலகத்திடம் கடிதம் வழங்கப்படும் என்று அப்புகாரில் புருஷோத்தமன் முனியாண்டி குறிப்பிட்டார். கம்போங் சுங்கையூ, ஜாலான் கம்போங் இந்தியாவில் சம்பந்தப்பட்ட விளையாட்டு மைதானம் அந்நபரால் முழுமையாக ஆக்கிரமிக்கப்பட்டுள்ளது தொடர்பாக சிலாங்கூர் மாநில மலேசிய ஊழல் தடுப்பு ஆணையத்திடம் முறையிடப்படும் என எதிர்பார்க்கப்படுகிறது. சம்பந்தப்பட்ட விளையாட்டு மைதானத்தின் சுய விருப்பத்தின் பேரில் செம்பனைப் பயிரீடு செய்துள்ள அந்நபருக்கு மாவட்ட நில அலுவலகம் அனுமதி அளித்ததா? அல்லது அந்நபர் சட்டவிரோதமாக இந்த நடவடிக் கையில் ஈடுபட்டாரா என்பதை மாவட்ட நில அலுவலகம் தெளிவுபடுத்த வேண்டும் என்று அந்த இந்திய விவ சாயிகள் கோரிக்கை விடுத்தனர். அரசாங்கத்தால் தங்களுக்கு ஒதுக்கப்பட்ட வீட்டுமனைக்கான நிலத்தை ஏற்கெனவே ஒருநபர் பராமரித்து பாதுகாப்பதாகக் கூறி சட்டவிரோதமாக ஆக்கிரமித்துக் கொண்டுள்ளார் என்றும் அவர்கள் தெரிவித்தனர். இத னால் மேற்பட்டத் திட்டத்தில் தங்களுக்கு கிடைக்க வேண்டிய நியாயமான உரிமைகள் அத்தனி நபர்களின் நட வடிக்கைகளினால் ஒவ்வொன்றாக பறிபோய்க் கொண்டிருப்பதாக அவர்கள் மேலும் விவரித்தனர். சிலாங்கூர் மாநில மந்திரி புசாரும் மாநில நிலக்குழுவின் தலைவருமான டத்தோஸ்ரீ முகமட் அஸ்மின் அலியிடமும் இந்த விவகாரம் கொண்டு செல்லப்பட்டுள்ளதாக அவர்கள் தெரிவித்தனர்.


கருக்கலைப்பு தடைச்சட்டம் அரசியலமைப்புக்கு எதிரானது  தென்கொரிய நீதிமன்றம் தீர்ப்பு

சியோல்,

தென்கொரியா உள்ளிட்ட பல்வேறு வளர்ந்த நாடுகளில் கருக்கலைப்பு என்பது தண்டனைக்குரிய குற்றமாகப் பார்க்கப்படுகிறது. அந்த வகையில், தென்கொரியாவில் 1953ஆம் ஆண்டு முதல் கருக்கலைப்பு தடைச் சட்டம் அமலில் உள்ளது. கருக்கலைப்பு தடைச் சட்டத்தின்படி தடையை மீறி கருக்க லைப்பு செய்துகொள்ளும் பெண்களுக்கு 1 ஆண்டு சிறைத் தண்டனையும் கருக்கலைப்பு செய்யும் டாக்டர்களுக்கு 2 ஆண்டு சிறைத் தண்டனையும் விதிக்கப்படுகிறது.

அதே சமயம் ஒரு பெண் கற்பழிக்கப்பட்டதால் கரு உருவாகி இருந்தாலோ அல்லது வயிற்றில் இருக்கும் கருவால் தாயின் உயிருக்கு ஆபத்து ஏற்படும் பட்ச த்திலோ மட்டும் கருக்கலைப்பு செய்வதற்கு அனுமதி வழங்கப்படும். இந்த கருக்கலைப்பு தடைச்சட்டம் பெண்ணுரிமைக்கு எதிரானது என்று சமூக ஆர்வலர்கள் கருதுகின்றனர். இதனால் இந்தச் சட்டத்தை ரத்து செய்ய வேண்டும் என நீண்டகாலமாக அங்கு போராட்டம் நடந்து வந்தது.

இந்த நிலையில், திடீர் திருப்பமாக கருக்கலைப்பு தடைச் சட்டம் அரசியலமைப்புக்கு எதிரானது என அந்நாட்டு அரசியலமைப்பு நீதிமன்றம் பரபரப்பு தீர்ப்பு அளித்துள்ளது. அடுத்த ஆண்டு (2020) இறுதிக்குள் இந்தச் சட்டம் திருத்தியமைக்கப்பட வேண்டும் என்றும் அந்த காலக்கெடுவுக்குள் திருத்தியமை க்கப்படவில்லை என்றால் அந்தச் சட்டம் செயலற்றதாகும் என்றும் நீதிமன்றம் உத்தரவிட்டுள்ளது.

கருக்கலைப்பு தடைச்சட்டத்தை எதிர்த்துப் போராடி வந்த பெண்ணுரிமை ஆர்வலர்களும் சமூக செயற்பாட்டாளர்களும் இந்த வரலாற்று சிறப்புமிக்க தீர்ப்பை கொண்டாடி வருகிறார்கள்.


இந்தியப் பெண்ணுக்கு வெள்ளை மாளிகை நிர்வாகத் தலைமைப் பணி!

உலக அரங்கில் மிகப்பெரிய நிர்வாகப் பதவிகளை இந்திய வம்சாவளியினர் அலங்கரிப்பது அன்றாடச் செய்தியாக மாறிவிட்டது. இந்தியாவில் உள்ள மனித வளம் உலக வளர்ச்சியில் பெரும்பங்காற்றி வருவதற்கான பல உதாரணங்கள் காணக்கிடைக்கின்றன. இந்த வரிசையில் தற்பொழுது இடம்பெற இருக்கிறார் நியோமி ராவ். ஆம்! இவர் வெள்ளை மாளிகை நிர்வாகத் தலைமைப் பொறுப்பில் அமர உள்ளார். அமெரிக்க அதிபர் குடியிருக்கும் வெள்ளை மாளிகையில் இந்திய வம்சாவளிப் பெண் முக்கியப் பதவி வகிக்க உள்ளார். இங்குள்ள தகவல் மற்றும் கட்டுப் பாடுகள் விவகார அலுவலகத்தின் தலைமைப் பொறுப்பில் 44 வயதேயான நியோமி ராவ் நியமிக்கப்பட உள்ளார். இது தொடர்பாக அமெரிக்க பார்லி மென்டில் செனட் சபையில் நடந்த ஓட்டெடுப்பில் நியோமி 54க்கு 41 ஓட்டு விகிதத்தில் வெற்றி பெற்றுள்ளார்.


சைத்தானில் வேறு விஜய் ஆண்டனி!- தகவலை கசிய விடுகிறார் இயக்குநர் பிரதீப் கிருஷ்ணமூர்த்தி

சைக்கலாஜிக்கல் த்ரில்லர் கதைன்னு சொன்னாங்களே? ஆமா. ஐடி கம்பெனியில வேலை பார்க்கிற சாஃப்ட்வேர் டெவலப்பர் விஜய் ஆண்டனி.அவருக்கு மன ரீதியா ஏற்படற விஷயங்களும் அவரைச் சுற்றி நடக்கிற சம்பவங்களும்தான் கதை. இந்தப் படத்தோட பலமே திரைக்கதைதான். ஒவ்வொரு விஷயத்தையும் ரொம்ப கவனிச்சு செதுக்கி செதுக்கி பண்ணியிருக்கோம். கண்டிப்பா வித்தியாசமான படமாஇருக்கும். ஹீரோயின்? அருந்ததி நாயர். இதுதான் முதல் படம். கேரளாவுல இருந்து இறக்குமதி பண்ணியிருக்கோம். விஜய் ஆண்டனி சாரோட மனைவியா பண்ணியிருக்காங்க. இவங்க நடிப்பும் பேசப்படற மாதிரி இருக்கும்.சமீபத்துல தொடர் ஹிட் கொடுத்திட்டு இருக்கிற ஹீரோ விஜய் ஆண்டனி. இந்தக் கதை அவருக்கு எப்படி செட் ஆகியிருக்கு?


கிருதுமால் நதிக்கு தண்ணீர் திறக்கவேண்டி மக்கள் போராட்டம்- சீமான்,திருமா நேரில் ஆதரவு!!

மதுரை கிருதுமால் நதிக்கு தண்ணீர் திறக்காததால் விருதுநகர், சிவகங்கை, ராமநாதபுரம் ஆகிய மாவட்டங்களில் உள்ள 15 ஆயிரம் ஏக்கர் நிலங்கக ளில் சாகுபடி செய்யமுடியாத நிலை ஏற்பட்டுள்ளதாக விவசாயிகள் வருத்தம் தெரிவித்துவந்த நிலையில், தற்போது மதுரை விரகனூர் சுற்றுவட்ட சாலை யில் சுமார் 1000 க்கும் மேற்பட்ட விவசாயிகள் சாலைமறியல் போராட்டத்தில் ஈடுபட்டுவருகின்றனர்.

1500 வருடம் பழமையான கிருதுமால் நதியின் பல பகுதிகள் ஆக்கிரமிக்கப்பட்டதாலும், குப்பைகள் கொட்டப்பட்டதாலும் மாசடைந்து கிடக்கும் நதியை சீர மைத்து நீர் திறக்க வேண்டும் என வலியுறுத்தி இந்த போராட்டம் நடந்து வருகிறது. இந்த மாபெரும் மக்கள் போராட்டத்தில் நாம் தமிழர் கட்சியின் தலைமை ஒருங்கிணைப்பாளர் சீமான் மற்றும் விடுதலை சிறுத்தைகள் கட்சி தலைவர் திருமாவளவன் ஆகியோர் ஆதரவளித்து அந்த மக்கள் போராட்டத்தில் பங்கேற்றுள்ளனர்.


அமைச்சரவை அங்கீகரித்தால் மட்டுமே  விமானநிலையத்தில் தமிழுக்கு இடம்

ஆறுமுகம் பெருமாள் சிப்பாங், கோலாலம்பூர் அனைத்துலக விமான நிலையத்தில் மட்டுமின்றி நாட்டின் பிற விமான நிலையங்களின் அறிவிப்புப் பலகைகளிலும் தமிழ் மொழி இடம் பெற வேண்டுமானால் அமைச்சரவை அங்கீகரிக்க வேண்டும் என்று விமான நிலையங்களை வழி நடத்தும் மலேசிய ஏர்போர்ட்ஸ் பெர்ஹாட் ஹோல் டிங்ஸ் நேற்று அறிவித்துள்ளது. விமான நிலையங்களின் அறிவிப்புப் பலகைகளில் மட்டுமின்றி விமானப் பயண புறப்பாடு, வந்திறங்குதல் போன்ற முக்கிய அறிவிப்புகளை ஒரு மொழி யில் செய்ய வேண்டுமானால் மலேசிய அமைச்சரவையின் அங்கீகாரம் தேவைப்படுகிறது என்று மலேசிய ஏர்போர்ட்ஸ் பெர்ஹாட் ஹோல்டிங்சின் பயனீட்டாளர் விவகார மற்றும் நிறுவன தொடர்புத் துறை அதிகாரி ஹஜார் தெரிவித்தார். மலேசிய அமைச்சரவை அங்கீகரிக்கக்கூடிய எந்தவொரு உத்தரவையும் நிறைவு செய்வதற்கு மலேசிய ஏர்போர்ட்ஸ் பெர்ஹாட் எப்போதுமே தயாராக இருப்பதாக ஹஜார் விளக்கம் அளித்தார். சிப்பாங், கோலாலம்பூர் அனைத்துலக விமான நிலையம் திறக்கப்பட்டு கடந்த ஜூன் 27ஆம் தேதியுடன் 19 ஆண்டுகள் பூர்த்தியடைகிறது. இந்த 19 ஆண்டுகளில் தேசிய மொழியான மலாய் மொழியுடன் ஆங்கிலம் விமான நிலைய அறிவிப்பு பலகைகளிலும் அறிவிப்புகளிலும் முக்கிய பயன்பாடாக இருந்து வருகிறது. இந்நிலையில் இரு வகையான சீன மொழிகள், அரபு, ஜாவி மற்றும் இன்னும் பிற மொழிகளை விமான நிலையத்தில் அறிமுகப்படுத்திய வேளையில் மலேசியாவில் மூன்றாவது பெரிய இனமாக விளங்கும் இந்தியர்களின் தமிழ்மொழி விடுப்பட்டது ஏன் என்று இரு தினங்களுக்கு முன்பு மலேசிய நண் பன் மக்களை பேட்டி கண்டு சிறப்புக் கட்டுரையை வெளியிட்டது. தமிழ்மொழியைவிடவா அரபு மொழி முக்கியம் என்ற கேள்வி யையும் வாசகர்கள் முன் வைத்தனர். விமான நிலையத்திற்கு பொறுப்பேற்றுள்ள மலே சிய ஏர்போர்ட்ஸ் பெர்ஹாட் ஹோல்டிங்ஸின் இந்தச் செயலை நீலாய் ஜசெக சட்டமன்ற உறுப்பினர் ஜி.அருள்குமாரும் கடுமையாக இடித்துரைத்தார். நீலாய் சட்டமன்ற உறுப்பினர் என்ற முறையில் மலேசிய ஏர்போர்ட்ஸ் பெர்ஹாட் ஹோல்டிங்ஸ் விளக்கம் அளிக்க வேண்டும் என்று கேட்டுக் கொண் டார். இதற்கு எதிர்வினையாற்றும் வகையில் பதில் கடிதத்தை அனுப்பிய மலேசிய ஏர்போர்ட்ஸ் பெர்ஹாட் மேற்கண்ட விளக்கத்தை அளித்துள்ளது. அப்படி யென்றால் இந்தியர்களை பிரதிநிதிப்பதாக கூறிக்கொண்டு மஇகா வாயிலாக அமைச்சரவையில் இடம் பெற்றுள்ள கட்சியின் தேசியத் தலைவர் டத் தோஸ்ரீ டாக்டர் சுப்பிரமணியம், விமான நிலையத்தில் தமிழ் மொழி பயன்பாடு இல்லாதது குறித்து அமைச்சரவையில் ஏன் வாயை திறக்கவில்லை என்று அருள்குமார் தனது வலைத் தளத்தில் கேள்வி எழுப்பியுள்ளார்.


அதிகமாக ஊழலில் சிக்கும் அரசியல் தலைவர்கள்!

அரசியல் தலைவர்களே இந்நாட்டில் அதிகமாக ஊழல் நடவடிக்கையில் ஈடுபட்டு வருவதாக அர்மாடா பெர்சத்து எனும் அமைப்பு குற்றம் சாட்டியுள்ளது. மலாய்க்காரர்களின் உரிமைகளுக்காகப் போராட்டம் நடத்துபவர்கள் தாங்களே என கூறிக் கொண்டுவரும் அவர்களே மலாய்க் காரர்களின் உரிமைகளை அடகு வைக்கும் வகையில் ஊழல் நடவடிக் கையில் ஈடுபட்டு வருவதாக அதன் தலைவர் சைட் சடிக் சைட் அப்துல் ரஹ்மான் குற்றம் சாட்டினார். அரசியல் தலைவர்கள் ஊழல் நடவடிக் கையில் ஈடுபட்டுள்ளது இது முதன் முறை அல்ல எனவும் அவர் சொன்னார். இதற்கு முன்பு பூமிபுத்ராக்களின் நிலங்கள் பெயர் மாற்றம் செய்வதில் சிலர் ஊழல் நடவடிக்கையில் ஈடுபட்டு வந்துள்ளனர்.இதுபோன்ற சலுகைகள் மக்களுக்குப் போய்ச்சேர வேண்டும். ஆனால், இங்கு சிலர் பணத்திற்கு முக்கியத்துவம் கொடுத்து தங்களின் தேவைகளை நிறைவேற்றிக் கொள்கின்றனர் என்று நேற்று வெளியிட்ட ஓர் அறிக்கையில் கூறினார். அண்மைக்காலமாக அதிகமான அரசியல் தலைவர்களும், அரசாங்க அதிகாரிகளும் ஊழல் நடவடிக்கையில் ஈடுபட்டுள்ளதால் அவர்கள் மலேசிய ஊழல் தடுப்பு ஆணையத்தால் கைது செய்யப்பட்டு வருவது குறித்து கருத்துரைத்தபோது அவர் இவ்வாறு தெரிவித்தார்.உதாரணத்திற்கு சபா நீர் விநியோகத்தில் ஏற்பட்டுள்ள ஊழலை சுட்டிக் காட்டிய அவர், நாட்டில் அதிகமான இளைஞர்கள் சொந்த வீடு வாங்குவதற்கு எவ்வளவு சிரமப்பட்டு வருகிறார்கள் என்பதை நாடே அறியும் என்றார். இதுபோன்ற சாதாரண நிறுவனத்திலேயே இவ்வளவு ஊழல்கள் நிகழுகிறதே, வெளிநாடுகளிலுள்ள பெரிய திட்டங்களில் எவ்வளவு ஊழல்கள் நிகழும் என்பது யாருக்கும் தெரியும் என்றார். இது சிறிய மீன்தான், இன்னும் பெரிய மீன்கள் மாட்டவில்லை. இதுபோன்ற ஊழல்களில் ஈடுபடும் தனிப்பட்ட நபர் கள் நமக்கு தலைவர்களாக வர வேண்டுமா? நாம் சிந்திப்போம் என்று சைட் சடிக் கூறினார்.


இந்தியப் பிரஜைகள் அலைக்கப்படலாமா?

மலேசியாவில் தங்கி வேலை செய்யும் இந்திய பிரஜைகள், பல்வேறு விவகாரங்களில் சொந்த தூதரகத்தினா லேயே அலட்சியம் செய்யப்படுவதாக பல்வேறு புகார்கள் கூறப்பட்டுள்ளன.

இங்குள்ள இந்திய பிரஜைகளில் கிட்டத்தட்ட 60 அல்லது 70 விழுக்காட்டினர் தமிழ்நாட்டைச் சேர்ந்தவர்களாக இருக்கின்றனர். ஆனால், தாங்கள் சம்பந்தப்பட்ட ஏதாவது ஒரு பிரச்சினை  தொடர்பாக இந்தியத் தூதரகத்தின் உதவியை நாடும் போது, இந்தி பேசும் அதிகாரிகள், மிகுந்த

அலட்சியத்துடன் நடந்து கொள்வதாகவும் தாங்கள் அறவே மதிக்கப்படுவதில்லை என்றும் தமிழ்நாட்டைச் சேர்ந்த பலர் தங்கள் ஆதங்கத்தை வெளிப்படுத்தியுள்ளனர்.

மலேசியாவில் 60 முதல் 70 விழுக்காட்டினர் தமிழ்நாட்டுக்காரர்களாக இருந்த போதிலும் இந்திய தூதரகத்தில் முக்கிய அலுவல்களுக்கு நியமிக்கப்பட்டவர்கள் இந்தியாவில் பிற மாநிலங்களை சேர்ந்தவர்களாக உள்ளனர். இந்தி மொழிக்கு மட்டுமே முக்கியத்துவம் அளிக்கிறார்கள். ஏதாவது ஒரு விவகாரத்தை கையாள வேண்டு மானால் ஆங்கிலம் தெரிந்த ஒருவரை துணைக்கு அழைத்துச் செல்ல வேண்டியிருப்பதாக இங்கு பூச்சோங்கில் வேலை செய்யும் மதுரையை சேர்ந்த விஸ்வநாதன் தெரிவித்தார்.

Read More: MALAYSIA NANBAN NEWSPAPER 16.9.2017


பிரான்ஸ் நாட்டில் ஐ.எஸ் தீவிரவாதிகள் ஊடுருவலா?

பிரான்ஸ் நாட்டின் பாரீஸ் நகரில் இரு தினங்களுக்கு முன்னர் தேவாலயத்தில் நடந்த துப்பாக்கி சூட்டில் ஈடுப்பட்ட நபர் தீவிரவாதியா என்ற குழப்பம் இன்னும் நீடிக்கிறது. பிரான்ஸ் தலைநகர் பாரீஸில் உலக புகழ்பெற்ற லூவர் அருங்காட்சியகம் அமைந்துள்ளது.இரு தினங்களுக்கு இங்கு வந்த மர்ம நபர் அங்கிருந்த காவலரை கத்தியால் குத்தினான். பின்னர் அவன் அல்லாஹு அக்பர் என கத்தியுள்ளான். இதை பார்த்த அருகிலிருந்த பாதுகாப்பு படையினர் அவனை துப்பாக்கியால் சுட்டனர். மருத்துவமனையில் இருக்கும் அவன் உடல் நிலை தற்போது தேறி வருகிறது. இந்நிலையில் அவன் பெயர் Abdallah El Hamahmy (29) என்றும் அவன் எகிப்திய நாட்டை சேர்ந்தவன் என்பதும் தெரியவந்துள்ளது. மேலும், Abdallah ஐ.எஸ் தீவிரவாதியாக இருக்க அதிக வாய்ப்புள்ளதாக தகவல்கள் வந்துள்ளன. காரணம், இந்த செயலை அவன் செய்யும் முன்னர் தனது டிவிட்டர் பக்கத்தில், அல்லாவின் பெயரால், சிரியா மற்றும் உலகில் உள்ள சகோதரர்களுக்காக என டுவிட் செய்துள்ளான். அடுத்த டீவீட்டில் ISIS என எழுத அவன் டிவிட்டர் பக்கம் சஸ்பெண்ட் செய்யப்பட்டுள்ளது.இதனிடையில் தன் மகன் தீவிரவாதி இல்லை என Abdallahவின் தந்தை Reda El-Hamahmy தெரிவித்துள்ளார்.அவர் கூறுகையில், என் மகன் தொழில் விடயமாக பாரீஸ் வந்தான், அவன் துப்பாக்கி வைத்திருந்தான் என சொன்னால் வேண்டுமானால் அவன் தீவிரவாதி என நம்பலாம், ஆனால் அவனிடம் அது இல்லை. அவன் சாதரண குடும்பத்தை சேர்ந்த ஒரு இளைஞன் என கூறியுள்ளார்.பிரான்ஸ் பொலிசார் இந்த சம்பவம் குறித்து முழுமையான அறிக்கையை வெளியிட்டால் தான் Abdallah பற்றிய சரியான விபரம் தெரிய வரும் என்பது குறிப்பிடத்தக்கது.


4 வாகனங்கள் மோதின. 7 பேர் கருகி மாண்டனர்

ஜெம்புல், நான்கு வாகனங்கள் மோதி விபத்துக்குள்ளான சம்பவத்தில் தீப் பிடித்த காரில் பயணித்த ஐவர் கருகி மாண்டதுடன் எழுவர் இந்த விபத்தில் பலியா கியுள்ளனர்.இந்த விபத்து நேற்று பிற்பகல் 2.20 மணியளவில் ஜாலான் லாடாங் ரிஸ்டா பாலோங்கில் நிகழ்ந்துள்ளது. இந்த விபத்தில் டிரெய்லர், புரோட் டோன் எக்ஸ்சோரா, புரோடுவா மைவி, டொயோட்டா வியோஸ் ஆகிய கார்கள் மோதிக் கொண்டன. இச்சம்பவம் குறித்து தகவல் கிடைத்ததும் பண்டார்ஸ்ரீ ஜெம்புல், பாகாவ், சிம்பாங் பெர்தாங் ஆகிய தீயணைப்பு நிலையங்களிலிருந்து மூன்று தீயணைப்பு வண்டியில் தீயணைப்பு வீரர்கள் அங்கு விரைந்ததாக நெகிரி மாநில தீயணைப்புப் படையின் இயக்குநர் நோரசாம் காமிஸ் தெரிவித்தார்.இச்சம்பவத்தில் எழுவர் பலியாகியுள்ளனர். புரோடுவா மைவி ரகக் காரில் பயணம் செய்த இருவர் காரிலிருந்து வெளியே தூக்கி எறியப்பட்டு மாண்டனர். ஐவர் பயணித்த புரோட்டோன் எக்ஸ்சோரா ரகக் கார் டிரெய்லருடன் மோதியதுடன் தீப்பற்றி எறிந்துள்ளது. காருக்குள் சிக்கிக் கொண்ட ஐவர் தீயில் கரு கியுள்ளனர்.டிரெய்லருடன் நேருக்கு நேர் கார் மோதியதால் இரு வாகனங்களும் சேதமாகின. இதனால் அக்காரில் பயணித்தவர்களை காரிலிருந்து வெளியே கொண்டுவர சிரமம் ஏற்பட்டது. திடீரென காரில் தீப்பற்றியதால் ஐவரும் தீயில் கருகி மாண்டதாக அவர் சொன்னார். இந்த விபத்தில் பலியானவர்களின் சடலம் பிரேதப் பரிசோதனைக் காக அருகிலுள்ள மருத்துவமனைக்கு கொண்டு செல்லப்பட்டுள்ளது.


பள்ளியில் தூங்க முடியாது, கட் அடிக்க முடியாது; மாணவர்களுக்கு செக் வைத்த புதிய சீருடை

சீனாவில் பள்ளி மாணவர்களை கண்காணிக்கும் வகையில் புதிய சீருடைகள் அறிமுகப்படுத்தப்பட்டுள்ளன. சிறிய ஆர்.எப் ஐடி பொருத்தப்பட்ட சீருடை மாணவர்களுக்கு வழங்கப்பட உள்ளது. இந்த சீருடை அணிந்து பள்ளி வகுப்பறைக்குள் நுழையும்பொழுது தானாகவே வருகை பதிவேட்டில் வருகை குறிக்கப்படும். இதனால் மாணவர்கள் பள்ளியை கட் அடிக்க முடியாது.

அதுமட்டுமின்றி மாணவர்கள் காணாமல் போனாலும் எளிதில் கண்டுபிடித்துவிடலாம். மேலும் வகுப்பில் மாணவர்கள் தூங்கினால் தானாக அலாரம் அடிக்கும் வசதியும் இதில் பொருத்தப்பட்டுள்ளது. இதனால் இந்த திட்டம் குறித்து பெற்றோர் மற்றும் ஆசிரியர்கள் மகிழ்ச்சியடைந்துள்ளனர். மேலும் இந்த திட்டம் விரைவில் நாடு முழுவதும் அமல்படுத்தப்படும் எனவும் தெரிவிக்கப்பட்டுள்ளது.


அதிமுக கோட்டையை காலி செய்த பிரமுகர்!திட்டி தீர்த்த எடப்பாடி!

எம்.எல்.ஏ.க்கள் ஆலோசனை கூட்டத்தில் ஒரு முக்கிய புள்ளியை பொரிந்து தள்ளி விட்டராம் எடப்பாடி.துணை சபாநாயகர் பொள்ளாச்சி ஜெயராமன் தான். உங்களால்தான் அ.தி.மு.க. கோட்டையான கொங்கு மண்டலமே நமக்கு எதிரா நிக்கிது. கொங்கு மண்டலத்தில் கோவையைத் தாண்டி பா.ஜ.க. மேலும் சில சீட்டுகளைக் கேட்டப்ப, அது எங்க கோட்டைன்னு தரமறுத்தோம். ஆனா, அங்கேயே நமக்குப் படு தோல்வி. இதுக்குக் காரணம் நீங்க தான். உங்க மகனை அடக்கிவைக்கத் தெரியலை.

இப்ப கொங்கு கவுண்டர் சமூகப் பெண்கள் எல்லோரும் அ.தி.முக. வுக்கு எதிரா ஆயிட்டாங்க. அதே போல் இரட்டை இலைக்கே தொடர்ந்து ஓட்டுப் போடும் அருந்ததியர் சமூக மக்களும், இந்தமுறை நமக்கு ஓட்டுப் போடலை. தேர்தல் நேரத்தில் பிரச்சாரக் கூட்ட மேடையில், உங்க இன்னொரு மகனையும் ஏத்தி மக்களின் கோபத்தைச் சம்பாதிச்சிட்டீங்க. இப்ப பொள்ளாச்சி விவகாரத்தை சி.பி.ஐ. தீவிரமா தோண்டுது. ஒரு வேளை உங்க மகனை சி.பி.ஐ. கைது செஞ்சா, உதவிகேட்டு எங்கிட்ட வராதீங்கன்னு பல்வலியோடு பொரிஞ்சித் தள்ளிட்டாராம்  எடப்பாடி.


நஜீப்பிற்கு பதிலளிப்பதிலேயே நேரத்தை விரயமாக்கும் பக்காத்தான்.

கோலாலம்பூர்,

முன்னாள் பிரதமர் டத்தோ ஸ்ரீ நஜீப் ரசாக்கின் எண்ணங்களுக்கு ஏற்ப தாளம் போடுவதை புத்ராஜெயா நிறுத்திக் கொண்டு, தனது சொந்த தீர்மானங்களை நிலைநாட்டுவதில் கவனம் செலுத்த வேண்டும் என்று துன் டாயிம் ஸைனுடின் அறிவுறுத்தினார்.‘‘கிழக்குக்கரை ரயில் பாதை ஒப்பந்த பேச்சுவார்த்தையில் ஈடுபட்டது யார் என நஜீப்பிடம் நான் வினவினேன். ஆனால் இன்றுவரை அவர் பதிலளிக்கவில்லை” என்றார் டாயிம்.‘

Read More: Malaysia Nanban Tamil Daily on 18.5.2019


எங்கள் சமய சுதந்திரத்திற்கு கட்டுப்பாடு விதிப்பதா?

(சுகுணா முனியாண்டி) பட்டர்வொர்த்,

பட்டர்வொர்த் மகா மாரியம்மன் ஆலயம் சுமார் 160 ஆண்டு கால வரலாற்றைக்  கொண்டது. காலங்காலமாக இங்கு கொண்டாடப்படும் தீமிதி திருவிழா இரண்டு நாள் இரத ஊர்வலத்துடன் விமரிசையாக நடைபெறும். எனினும், இவ்வாண்டு அம்பாளை தரிசிக்கும் பக்தர்களின் சுதந்திரத்திற்கு மாற்றங்கள் செய்யப்பட்டுள்ளதை ஆட்சேபித்து ஆலய நிர்வாகத்திற்கும் பினாங்கு இந்து அறப்பணி வாரியத்திற்கும் இங்குள்ள மக்கள் கண்டனம் தெரி வித்துள்ளனர். பட்டர்வொர்த் மகா மாரியம்மன் ஆலயத்தில் எந்த ஆண்டு இல்லாமல்  இவ்வாண்டு இரத ஊர்வலம்  ஒரு  நாள் மட்டுமே மேற்கொள்ளப்படும் என்ற கட்டுப்பாடு விதிக்கப்பட்டுள்ளது.  இது பக்தர்களாகிய எங்களின் சுதந்திரத்தைக் கட்டுப்படுத்தியுள்ளது.

Read More: Malaysia Nanban Tamil Daily on 26.3.2018


மலேசியர்கள் தற்போதைக்கு வடகொரியா விற்கு போக வேண்டாம்

மலேசியர்கள் தற் போதைக்கு வடகொரியா விற்கு போக வேண்டாம் என்று சுற்றுலா கலாச்சார அமைச்சர் டத்தோஸ்ரீ நஸ்ரி அஸிஸ் அறிவுறுத்தியுள்ளார். நம் நாட்ட வர்கள் இப்போதைக்கு அந்த கம்யூனிஸ்டு நாட்டிற்கு செல்வதை நாங்கள் ஊக்குவிக்க வில்லை. காரணம், விரும்பத்தகாத சம்பவங்கள் நடைபெறலாம் என்ற கவலை எங்களுக்கு உள்ளது. அந்நாட்டுக்கு சென்று வர நான் ஊக்கப்படுத்த விரும்பவில்லை. அங்கே என்ன நடக்கும் ஏது நடக்கும் என்று நமக்கு தெரியவில்லை. என்ன நடக்கும் என்று நம்மால் சரியாக யூகிக்கமுடியாது. நான் நமது மக்களை கேட்டுக் கொள்வது என்ன வென்றால், இப்போதைக்கு அங்கு போக வேண்டாம் என்றுதான்.


மார்பகத்தை இழந்த மாது!

இருதய சிகிச்சையின் போது தமது இடது பக்க மார்பகத்தை இழக்க நேர்ந்ததாகக் கூறி, மாது ஒருவர் அரசாங்கத்தின் மீதும் மருத்துவர் மீதும் வழக்குத் தொடுத்துள்ளார். செர்டாங் மருத்துவமனையைச் சேர்ந்த இருதய நோய் சிகிச்சை நிபுணரான டாக்டர் அப்துல் முய்ஷ் ஜாசித் மற்றும் மலேசிய அரசாங் கத்தை பிரதிவாதிகளாக அந்த மாது வழக்கில் குறிப்பிட்டுள்ளார். இங்குள்ள உயர் நீதிமன்ற பதிவகத்தில் ஐ.பெர்தேமாவதி என்ற அந்த மாது தம்முடைய வழக்கறிஞர் டத்தோ டாக்டர் அருணன் செல்வராஜ் மூலம் சிவில் வழக்கை தாக்கல் செய்தார். பெர்தேமாவதிக்கு இருதய அறுவை சிகிச்சை டாக்டர் செய்தபோத அந்த சிகிச்சைக்கான வழிமுறைகளில் நிகழ்ந்த அலட்சியம் காரணமாக இடது பக்க மார்பகத்தை இழக்க நேர்ந்ததாக தெரிவிக்கப்பட்டுள்ளது. செர்டாங் மருத்துவமனை இச்சம்பவத்திற்கு விளக்கம் தரத் தவறிவிட்டதைத் தொடர்ந்து பெர் தேமாவதி இந்த வழக்கைத் தொடுத்துள்ளார் என்று வழக்கறிஞர் டத்தோ அருணன் தெரிவித்தார்.


மத்திய அரசை கண்டித்து அ.தி.மு.க. உண்ணாவிரத போராட்டம்

சென்னை,

காவிரி மேலாண்மை வாரியம் அமைக்க சுப்ரீம் கோர்ட்டு உத்தரவிட்டும், அதை நிறைவேற்றாமல் மத்திய அரசு காலம்தாழ்த்தி வருகிறது. எனவே, மத்திய அரசை கண்டித்து அ.தி.மு.க. சார்பில் மாவட்ட தலைநகரங்களில் இன்று (செவ்வாய்க்கிழமை) உண்ணாவிரத போராட்டம் நடைபெறும் என்று கட்சியின் ஒருங்கிணைப்பாளரும், துணை முதல்-அமைச்சருமான ஓ.பன்னீர்செல்வம், இணை ஒருங்கிணைப்பாளரும், முதல்-அமைச்சருமான எடப்பாடி பழனிசாமி ஆகியோர் அறிவித்தனர்.

அதனைத் தொடர்ந்து, தமிழகத்தில் உள்ள 32 மாவட்ட தலைநகரங்களிலும் உண்ணாவிரத போராட்டத்தில் பங்கேற்போர் பட்டியல் அ.தி.மு.க. தலை மைக் கழகம் சார்பில் வெளியிடப்பட்டது. தமிழகம் மட்டுமல்லாமல், புதுச்சேரி, காரைக்காலிலும் அ.தி.மு.க. அறிவித்த உண்ணாவிரத போராட்டம் அங்குள்ள நிர்வாகிகள் தலைமையில் நடைபெறும் என்று தெரிவிக்கப்பட்டது.

முதல்வர், துணைமுதல்வர் பங்கேற்பு

சென்னை சேப்பாக்கம் விருந்தினர் மாளிகை அருகே இன்று (செவ்வாய்க்கிழமை) அ.தி.மு.க. உண்ணாவிரத போராட்டம் நடைபெற்று வருகிறது. காலை 8 மணியில் இருந்து மாலை 5 மணி வரை இந்தப் போராட்டம் தொடர்கிறது.  இந்த உண்ணா விரத போராட்டத்தில், முதல் அமைச்சர் பழனிசாமி வந்து கலந்து கொண்டார். அதேபோல், துணை முதல் அமைச்சர் ஓ பன்னீர் செல்வமும் கலந்து கொண்டுள்ளார்.

அ.தி.மு.க. அவைத் தலைவர் இ.மதுசூதனன், மீன்வளத்துறை அமைச்சர் டி.ஜெயக்குமார், அமைப்பு செயலாளர் எஸ்.கோகுல இந்திரா, மாவட்ட செயலாளர்கள் நா.பாலகங்கா, தி.நகர் சத்தியா, வி.என்.ரவி, டி.ஜி.வெங்கடேஷ்பாபு, ஆர்.எஸ்.ராஜேஷ் உள்ளிட்டோர் கலந்து கொண்டனர்.

இதேபோல், திருவள்ளூர், காஞ்சீபுரம், திருச்சி, தஞ்சாவூர், சேலம், கன்னியாகுமரி, திண்டுக்கல், ஈரோடு, தேனி, திருப்பூர், நாமக்கல், கோவை, விழுப்பு ரம், கடலூர், ராமநாதபுரம், திருவாரூர், நெல்லை, சிவகங்கை, மதுரை, தர்மபுரி, நாகப்பட்டினம், நீலகிரி, கரூர், பெரம்பலூர், அரியலூர், புதுக்கோட்டை, வேலூர், தூத்துக்குடி, திருவண்ணாமலை, விருதுநகர், கிருஷ்ணகிரி ஆகிய நகரங்களில் இந்த உண்ணாவிரத போராட்டம் நடைபெற்று வருகிறது.


தமிழகத்தில் மர்ம காய்ச்சல் ஒரே நாளில் 100 குழந்தைகள் மருத்துவமனையில் அனுமதி பீதியில் மக்கள்

சென்னை, செப்.15

சென்னையில் மர்ம காய்ச்சலால் ஒரே நாளில 100க்கும் மேற்பட்ட குழந்தைகள் எழும்பூர் குழந்தைகள் நல மருத்துவமனையில் அனுமதிக்கப்பட்டுள்ளார்கள்.

தமிழகத்தில் கொரோனாவின் தாக்கம் ஜூன், ஜூலை மாதங்களில் 4ஆவது அலை தீவிரமடையும் என சொல்லப்பட்டது. ஆனால் அதிக பாதிப்புகளை ஏற்படுத்தவில்லை. தற்போது பரவும் கொரோனா கடந்த 2ஆவது அலையை போல் தீவிரமாக இல்லை. பாசிட்டிவிட்டி ரேட்டும் 10க்கும் கீழே குறைவாகவே உள்ளது. இதனால் மருத்துவமனைகளில் கொரோனாவால் பாதிக்கப்பட்டோரின் எண்ணிக்கை குறைவாகவே உள்ளது. கொரோனா தடுப்பு நடவடிக்கைகளையும் தமிழக அரசு திரும்பப் பெற்றுக் கொண்டது.

இதனால் மக்கள் மகிழ்ச்சியாக 2019 ஆம் ஆண்டுக்கு முன்பு எப்படி இருந்தார்களோ அது போல் தற்போதும் இருக்கிறார்கள். இந்த நிலையில் தமிழகத்தில் தற்போது ஆங்காங்கே மர்ம காய்ச்சல் பரவி வருகிறது. ஒரு வாரம் வரை காய்ச்சல், சளி, இருமல் ஆகியவை இருக்கின்றன. குழந்தைகள், பெரியவர்கள் என பலருக்கு சளி இருமல் காய்ச்சல் பரவி வருகிறது. இந்த நிலையில் சென்னையில் உள்ள எழும்பூர் குழந்தைகள் நல மருத்துவமனையில் ஒரே நாளில் 100க்கும் மேற்பட்ட குழந்தைகள் காய்ச்சலால் அனுமதிக்கப்பட்டுள்ளார்கள். அதிகளவில் குழந்தைகள் அனுமதிக்கப்பட்டுள்ளதால் எழும்பூர் குழந்தைகள் மருத்துவமனையில் படுக்கைகளும் வேகமாக நிரம்பி வருகின்றன.

இந்த மருத்துவமனையில் காய்ச்சல் வார்டில் மொத்தம் 300 படுக்கைகள் உள்ளன. இவை நிரம்பிக் கொண்டே வருவதை போல் கோவை, மதுரை, திருச்சி, நெல்லை உள்ளிட்ட பல்வேறு இடங்களிலும் காய்ச்சல் காரணமாக பாதிக்கப்படும் குழந்தைகளின் எண்ணிக்கை உயர்ந்து கொண்டே இருக்கிறது. மேற்கண்ட மாவட்டங்களிலும் அரசு மருத்துவமனைகளில் கூட்டம் அதிகமாக காணப்படுகிறது.

மழை, வெயில் என மாறுபட்ட பருவநிலை காரணமாக குழந்தைகளுக்கும் பெரியவர்களுக்கும் வைரஸ் காய்ச்சல் ஏற்பட்டுள்ளதாக மருத்துவர்கள் கூறுகிறார்கள். தண்ணீரை கொதிக்க வைத்து குடிக்குமாறு அறிவுறுத்தப்பட்டுள்ளது. கடந்த இரு ஆண்டுகளாக இந்த வைரஸ் காய்ச்சல் தொற்று குறைந்து காணப்பட்ட நிலையில் தற்போது அதிகளவில் பரவி வருகிறது. எனவே குழந்தைகளுக்கு தடுப்பூசியை தவறாமல் செலுத்த வேண்டும் என தொற்று நோய் துறை நிபுணர்கள் தெரிவித்துள்ளார்கள்.


தினகரன் குறித்த கேள்விகளுக்குக் கொந்தளித்த அமைச்சர் ஜெயக்குமார்

டி.டி.வி.தினகரன் குறித்து செய்தியாளர்கள் திரும்பத் திரும்ப கேள்வி கேட்டதால் கொந்தளித்த அமைச்சர் ஜெயக்குமார், பதில் அளிக்காமல் சென்று விட்டார். முதல்வர் பழனிசாமி அணியும் ஓ.பன்னீர்செல்வம் அணியும் இணைய 60 நாள் கெடுவிதித்தார் டி.டி.வி.தினகரன். இந்தக் கெடு வரும் 4-ம் தேதியுடன் முடிவடைகிறது. இருஅணிகளும் இணைவதற்கான எந்தப் பேச்சுவார்த்தையும் இதுவரை நடைபெறவில்லை. இந்த நிலையில், வரும் 5-ம் தேதி ராயப் பேட்டையில் உள்ள அ.தி.மு.க தலைமை அலுவலகத்துக்கு தினகரன் வருவதாகவும், தனது ஆதரவாளர்களுக்கு அவர் அழைப்பு விடுத்துள்ளதாகவும் தக வல் வெளியாகியுள்ளது. தினகரனின் இந்தத் திடீர் அறிவிப்பால் முதல்வர் பழனிசாமி அணியினர் அதிர்ச்சியடைந்துள்ளனர். இது குறித்து ஆலோசனை நடத்துவதற்காக கட்சி அலுவலகத்தில் முக்கிய நிர்வாகிகள் கூட்டத்தைக் கூட்டியுள்ளார் முதல்வர் பழனிசாமி. இந்த பரபரப்புக்கிடையே இன்று செய்தியாளர்களைச் சந்தித்த அமைச்சர் ஜெயக்குமார், "எங்களைப் பொறுத்தவரை அம்மாவின் ஆட்சி முழுமையாக ஐந் தாண்டு காலம் தொடரும். வருகின்ற காலத்திலும் அம்மாவின் ஆட்சி தொடரும். அதற்கேற்ற வகையில்தான் எங்களுடைய செயல்பாடுகள் இருக்கும். எனவே யாரையும் தனிப்பட்ட முறையில் விமர்சனம் செய்ய இடமில்லை. முதல்வர் பழனிசாமி தலைமையில் கட்சியும் ஆட்சியும் சிறப்பாக நடை பெற்று வருகிறது. எங்கள் கட்சி அலுவலகத்துக்குள் வழக்கம்போல் சென்று வருகிறோம். கட்சி அலுவலகத்துக்கு இன்று வழக்கம்போல் செல்கிறோம். இரு அணிகள் இணைப்பு விரைவில் நிகழும்" என்று கூறினார். கட்சி அலுவலகத்துக்கு தினகரன் வருவதாகக் கூறப்படுகிறதே என்று செய்தியாளர்கள் எழுப்பிய கேள்விக்கு, யூகங்களுக்குப் பதிலளிக்க முடியாது என் றார் ஜெயக்குமார்.


உலக நாடுகளை அச்சுறுத்தும் சைபர் தாக்குதல்

சில நாட்களாகவே உலக நாடுகள் அத்தனையும் புதிதாகப் படையெடுத்துள்ள சைபர் தாக்குதல்களை சமாளிக்க முடியாமல் தவித்து வருகின்றன. அமெரிக் காவின் வெள்ளை மாளிகையையே ஆட்டம் காணச் செய்துள்ள இந்த ‘ரான்சம்வேர்’ (Ransomeware) சைபர் தாக்குதலினை எதிர்த்து விரைந்து ட்ரம்பின் புதிய படை களமிறங்கவுள்ளது. ஒரே நாளில் 150 நாடுகளில் உள்ள சுமார் 2லட்சம் கம்ப்யூட்டர்களை இந்த ரான்சம்வேர் முடக்கியுள்ளது. தற்போது குறைந்த வேகத்திலேயே செயல்பட்டு வரும் ‘ரான்சம்வேர்’ தாக்குதல் விரைவில் புதிய அச்சுறுத்துல்களுடன் விரைந்து தாக்கும் என சைபர் க்ரைம் பாதுகாப்பு வல்லுநர்கள் எச்சரிக்கை விடுத் துள்ளனர். அமெரிக்க தேசிய பாதுகாப்பு ஏஜென்ஸியால் தயாரிக்கப்பட்ட சில திருட்டு மென்பொருள்கள் களவாடப்பட்டதே இத்தனைக் குழப்பங்களுக்கும் காரனம் என அமெரிக்காவின் மீது தான் அத்தனை குற்றச்சாட்டுகளும் சுமத்தப்படுகின்றன. முதலில் இதை அமெரிக்க அரசு மறுத்தப்போதும், தற்போதைய வைரஸ் தாக்குதல்கள் சந்தேகங்களை ஊர்ஜிதப்படுத்தியுள்ளன.


இந்தியர்களுக்குச் சொந்தமான 900 வீடுகள் பறிபோயின.

குருவிக்கும் கூடு உண்டு, ஏழை தோட்டப் பாட்டாளிக்கும் சொந்த வீடு உண்டு என்ற பெரும் கனவோடு துன் சம்பந்தன் உருவாக்கிய தேசிய நில நிதி கூட் டுறவு சங்கம், பாட்டாளிகளின் துயர் அறிந்து பெருமனதுடன் குறைந்த விலையில் விற்பனை செய்த 101 ஏக்கர் நிலத்தில் டத்தோஸ்ரீ சாமிவேலு, திட்ட மிட்டப்படி வீடமைப்புத் திட்டத்தை உருவாக்கி இருந்திருந்தால் சுங்கை சிப்புட் டோவன்பி தோட்ட நிலத்தில் இன்று 900 இந்தியர்கள் சொந்த வீட்டுக்கு உரிமையாளர்களாகி இருப்பார்கள். ஆனால், அந்த நிலம் சந்தடி தெரியாமல் ஒரு சீனருக்கு சாமிவேலு திசை திருப்பியதால் இந்தியர்கள் உரிமையாளர்களாக வேண்டிய 900 வீடுகள் இன்று பறிபோன அவலம் ஏற்பட்டுள்ளது. அந்த நிலத்தில் கட்டப்படவிருந்த வீடுகளுக்கு தேசிய நில நிதி கூட்டுறவுச்சங்கத்தின் தோட்டங்களாக இருந்த சுங்கை சிப்புட் தோட்டம், சுங்கை குருடா தோட்டம், டோவன்பி தோட்டம் ஆகியவற்றில் உள்ள ஏழை தோட்டப் பாட்டாளிகளும் , அந்த கூட்டுறவு சங்கத்தின் உறுப்பினர்களும் சொந்தம் கொண்டாட வேண்டிய நிலையில் இருந்தனர். சுங்கை சிப்புட் நாடாளுமன்ற உறுப்பினர் என்ற முறையில் மிகப்பெரிய வீடமைப்புத்திட்டத்தை முன்நிறுத்திதான் டோவன்பி தோட்டத்தில் 101 ஏக்கர் நிலத்தை டத்தோஸ்ரீ சாமிவேலு தேசிய நில நிதி கூட்டுறவுச்சங்கத்திடமிருந்து பெற்றார். நடப்பு சந்தை விலையில் வெ. 68 ஆயிரம் வெள்ளிக்கு விற் பனை செய்யப்படவிருந்த அந்த நிலம், மூன்று தோட்டங்களைச் சேர்ந்த தனது உறுப்பினர்கள் பயன்பெறப் போகிறார்கள் என்ற நல்லெண்ணத்தில்தான் தேசிய நில நிதி கூட்டுறவுச்சங்கம் டத்தோஸ்ரீ சாமிவேலுவிற்கு அடிமட்ட விலையில் ஏக்கருக்கு 11,280 வெள்ளிக்கு விற்பனை செய்தது. கடந்த 2005 ஆம் ஆண்டு விற்பனை செய்யப்பட்ட அந்த நிலம் 11 ஆண்டுகள் கடந்த நிலையில் சுங்கை சிப்புட் இந்தியர்களுக்கு எந்தவொரு வீடும் கட்டித் தரப்படாமல் அது சரிக்காட் ரத்தோஸ் சஞ்சோங் சென்.பெர்ஹாட் நிறுவனத்தின் (Syarikat Ratus Sanjung Sdn. Bhd) (No.Pendaftaran: 341300-D) கீழ் பதிவு செய்யப்பட்டு, அந்த நிறுவனத்திற்கு சொந்தக்காரராக எண்.52பி, பெர்சியாரான் கிரின் ஹில் ஈப்போ என்ற முகவரியில் உள்ள ஹூயின் பெங் ஃபாட் (Huen Peng Fatt) என்ற ஒரு சீனர் இருந்து வருகிறார் என்பது மலேசிய ஊழல் தடுப்பு ஆணையத்தில் செய்யப்பட்டுள்ள ஒரு புகாரின் வழி அம்பல மாகியுள்ளது. சம்பந்தப்பட்ட நிலம், டோவன்பி தோட்டத்தின் முன்புறம் உள்ள வீடமைப்புப் பகுதியை கடந்து சென்றால் பள்ளி, கோயில் என்று வருகிறது. அதன் பின் னர் தோட்டத்தின் 900 ஏக்கர் நிலம் வருகிறது. முன்புறம், தோட்ட நிர்வாகியின் பங்களாவீடு, பணியாளர்களின் வீடுகள் வருகின்றன. அந்த தோட்ட நிலப் பகுதியின் மையப்பகுதியில்தான் 101 ஏக்கர் நிலத்தையும் டத்தோஸ்ரீ சாமிவேலு வாங்கியுள்ளார் என்றால் அது உண்மையிலேயே வீடமைப் புத்திட்டத்திற்குரிய பகுதிதானா? என்ற சந்தேகம் வலுத்து இருப்பதாக புகாரில் சுட்டிக்காட்டப்பட்டுள்ளது. 900 ஏக்கர் கொண்ட ஒரு நிலப்பகுதியில் ஒரு வீடமைப்புத்திட்டத்தை உருவாக்க வேண்டுமானால் அது முன்புறம் இருக்கலாம். பின்புறம் இருக்கலாம். அல்லது வலது, இடது புறம் இருக்கலாம். ஆனால், தோட்டத்தின் நடுப்பகுதியில் நிலம் வாங்கப்பட்டு இருக்கிறது என்றால் அதில் வில்லங்கம் இருப்பதா கவே கருதப்படுகிறது. அப்படியென்றால் சுங்கை சிப்புட் மக்களுக்காக வீடமைப்புத்திட்டத்தை முன்நிறுத்தி குறைந்த விலைக்கு வாங்கப்பட்ட அந்த நிலப்பகுதியில் தொழிற் சாலை ஒன்று கட்டுவதற்காக சீனரிடம் அந்த நிலம் விற்பனை செய்யப்பட்டுள்ளதா? என்பது குறித்து ஆராயப்பட வேண்டும். இந்தியர்களுக்காக பெறப் பட்ட நிலத்தை சீனருக்கு விற்க வேண்டிய அவசியமும் கட்டாயமும் சாமிவேலுக்கு ஏன் ஏற்பட்டது? ஒரு நல்ல நோக்கத்திற்காக வழங்கப்பட்ட நிலத்தில் அதிகார துஷ்பிரயோகம், முறைகேடு போன்றவை நடந்து, இருப்பதாக தாங்கள் சந்தேகப்படுவதால் இந்த 101 ஏக்கர் நிலத்தில் கோயில், திடல் போன்ற அடிப்படை வசதிகளுடன் ஏழை பட்டாளிகளுக்காக கட்டப்படவிருந்த 900 வீடுகளை உள்ளடக்கிய வீட மைப்புத்திட்டம் எப்படி பறிபோனது என்பது குறித்து லஞ்ச ஒழிப்பு ஆணையம் விரிவாக விசாரணை செய்யப்பட வேண்டும் என்று சுங்கை சிப்புட்டைச் சேர்ந்த லோகநாதன் த/பெ மாணிக்கம் தனது புகாரில் தெரிவித்துள்ளார்.


மகளின் மருத்துவ செலவிற்கு பணம் கட்ட முடியவில்லை. நஜீப் வேதனை.

கோலாலம்பூர்,

தமது பிள்ளைகள் மற்றும் தமது வங்கிக்கணக்குகளை முடக்கியிருக்கும் நடவடிக்கை மிகவும் கொடுமையான ஒன்று என முன்னாள் பிரதமர் டத்தோ ஸ்ரீ நஜீப் துன் ரசாக் வேதனையுடன் கூறினார். தமது மகளின் மருத்துவச் செலவுக்காக தாம் கொடுத்த ஒரு காசோலை வங்கியால் நிராகரிக்கப்பட்டபோதுதான் அரசியல் சம்பந்தமே இல்லாத தமது தனிப்பட்ட வங்கிக் கணக்கும் முடக்கப்பட்டிருப்பதை தாம் அறிந்ததாக நஜீப் கூறினார்.

Read More: Malasyia Nanban Tamil Daily on 12.7.2018


17 உயிர்களைப் பலிகொண்ட ஃபுளோரிடா துப்பாக்கிச்சூடு! - அமெரிக்காவை அச்சுறுத்தும் `மனநோய்'

அமெரிக்காவை உலுக்கியுள்ள ஃபுளோரிடா துப்பாக்கிச்சூடு சம்பவத்தின் குற்றவாளி, 19 வயது இளைஞரைப் பற்றிய அதிர்ச்சித் தகவல்கள் வெளியாகி வருகின்றன.
அமெரிக்காவின் ஃபுளோரிடா மாகாணத்தில் உள்ள மர்ஜோரி ஸ்டோன்மேன் டக்லஸ்  உயர்நிலைப் பள்ளியில்தான் இந்தக் கோர சம்பவம் நிகழ்ந்தது. அடுத்த சில நொடிகளில் நடக்கப்போகும் பயங்கரத்தை அறியாமல், பள்ளி வளாகத்தில் மாணவர்கள் விளையாடிக் கொண்டிருந்தனர். திடீரென பள்ளி க்குள் நுழைந்த இளைஞர், சுற்றியிருந்தவர்களை நோக்கி துப்பாக்கிச்சூடு நடத்தினார். மாணவர்கள் உட்பட 17 பேர் சம்பவ இடத்திலேயே உயிரிழந்தனர். சிறிது நேரத்தில் சம்பவ இடத்துக்கு போலீஸ் விரைந்துவந்தது. படுகாயமடைந்த மாணவர்களையும் ஆசிரியர்களையும் மீட்டு, மருத்துவமனையில் சேர்த்தது. துப்பாக்கிச்சூடு நடத்திய நபரையும் கைதுசெய்தது.
இந்த வெறிச்செயலில் ஈடுபட்டது, அப்பள்ளியின் முன்னாள் மாணவர்  நிகோலஸ் கிரஸ். அவரைப் பற்றி ஊடகங்களுக்கு மாணவர்கள் பகிர்ந்துகொண்ட தகவல்கள் பின்வருமாறு...

'நிகோலஸின் ஒழுங்கீனமான நடத்தையால் பள்ளியிலிருந்து கடந்த ஆண்டு வெளியேற்றப்பட்டான். அதற்குப் பிறகு, ஒராண்டு அவனைப் பற்றி நாங்கள் அனைவரும் மறந்துவிட்டோம். சமீபத்தில், மீண்டும் பள்ளிக்கு வரத் தொடங்கினான். மிகவும் நல்லவன் போன்று பேசினான். சிறிது நாள்களில் அவன் செயல்பாடுகளில் வித்தியாசம் தெரிந்தது. எப்போதும் துப்பாக்கி பற்றியே பேசிக்கொண்டிருப்பான். விலங்குகளைக் கொன்று வீடியோ எடுத்து, சமூக வலைதளங்களில் பகிர்வான். எங்களுக்கு அப்போதே தெரியும், இப்படி ஏதோ நடக்கப் போகிறதென்று. அவனைவிட்டு விலகத் தொடங்கினோம். அதுவே, அவன் கோபத்தை அதிகரித்திருக்கும் என்று தோன்றுகிறது’ என்றனர்.

இதுகுறித்து நகர ஷெரீப் ஸ்காட் பேசுகையில்,  ’நிகோலஸ் மனநலம் பாதிக்கப்பட்டுள்ளார். அவர் கடந்த சில மாதங்களாக மன அழுத்தத்துக்கான சிகிச்சைபெற்று வந்திருக்கிறார். தற்போது, போலீஸ் காவலில் உள்ளார்.  அவரிடமிருந்து துப்பாக்கிக் குண்டுகளைப் பறிமுதல்செய்துள்ளோம்’ என்றார்.

அமெரிக்காவில் துப்பாக்கிச்சூடு சம்பவங்கள் அதிகரித்துவருகின்றன. சொல்லி வைத்தார்போல குற்றவாளிகள் அனைவரும் மன நலம் பாதிக்கப்பட்டவர்களாக இருக்கிறார்கள். மன அழுத்தத்துக்கு சிகிச்சைபெற்று வருபவர்களாக இருக்கிறார்கள். `இது, மிகவும் அபாயகரமான போக்கு. அமெரிக்க அரசு உடனடியாக நடவடிக்கை எடுக்க வேண்டும்’ என்று அமெரிக்க மக்கள் வலியுறுத்திவருகின்றனர்.


ஜாலான் யாஹ்யா அவால் தமிழ்ப் பள்ளியின் மாணவர்கள் சாதனை

(எம்.கே.வள்ளுவன்)  ஜொகூர்பாரு,

உலக அளவில் தைவானில் நடைபெற்ற புத்தாக்கப் போட்டிகளில் ஜொகூர்பாரு ஜாலான் யாஹ்யா அவால் தமிழ்ப் பள்ளியின் இரு மாணவர்கள் இரு தங்கங்களை வென்று உலக அளவில் ஜாலான் யாஹ்யா  அவால் தமிழ்ப்பள்ளியின் பெயரை முத்திரை பதித்துள்ளனர். மாணவர்கள் இளவரசன் சுப்பிர மணியம் மற்றும் முகிலன்  கோவலன் ஆகியோர் வண்ண குருட்டுத் தன்மையை அறிந்துக் கொள்ளக்கூடிய கருவியை அறிமுகப்படுத்தி அதன் பயன் பாடு களையும் அறிஞர்களிடம் விளக்கி  அவர்களின் தீர்ப்பின் மூலம் தங்கப் பதக்கத்தை வென்றனர்.

அதேவேளை ஸ்ரீலங்கா நாட்டின் சிறப்பு மதிப்புமிக்க தங்கப் பதக்கத்தையும் இரு மாணவர்களும் வென்றுள்ளனர். கடந்த டிசம்பர் 8ஆம் தேதி முதல் டிசம்பர் 10ஆம் தேதி வரை நடைபெற்ற இப்போட்டியில் உலக நாடுகளிலிருந்து மொத்தம் 341 போட்டியாளர்கள்  பங்கு கொண்டதாக இந்த இரு மாணவர்களுக்கும் பயிற்சி வழங்கிய ஆசிரியை திருமதி லோகேஸ்வரி முருகன் தெரிவித்தார். உலக அரங்கில்  தமிழ்ப்பள்ளிகள் கால்பதித்து வருவது தமிழ்ப்பள்ளிகள் மீது சமூகத்தின் பார்வை பெருமைக் கொள்ள வைக்கும் என நம்பப்படுகின்றது. இதனிடையே இப்போட்டியில் ராமகிருஷ்ணா, ஜெஞ்சாரம், பூச்சோங் ஆகிய தமிழ்ப்பள்ளி மாணவர்களும் பங்கு கொண்டனர் என்பது குறிப்பிடத்தக்கது.


வெறும் வெள்ளைச் சோறும் கறியும் போதுமா விசாரிக்கிறது கல்வியமைச்சு

கோலாலம்பூர், ஜன. 21-

பள்ளியின் கூடுதல் உணவு திட்டத்தில் பல்வேறு குளறுபடிகள் என்று சமூக வலைத்தளத்தில்  வலம் வந்த வண்ணம் உள்ளது. கூடுதல் உணவு திட்டத்தின் கீழ் சம்பந்தப்பட்ட மாணவர்களுக்கு வழங்கப்படும் வெறும் வெள்ளை சோறும் குழம்பும் தான் என்று குறைகூறப்பட்டுள்ளது.

இவ்விவகாரம் கல்வியமைச்சின் கவனத்திற்கு சென்றது. இது சம்பந்தமாக அமைச்சு  விசாரணை நடத்தி வருகிறது. எந்தப் பள்ளி இதில் சம்பந்தப்பட்டுள்ளது என்ற விவரத்தை கண்டறியுமாறு கல்வியமைச்சர் ரட்சி ஜிடின் உத்தரவு பிறப்பித்துள்ளார். இதனை ஒரு கடுமையான விவகாரமாக தாம் எடுத்துக் கொள்வதாகவும் இது சம்பந்தமாக தொடர்ச்சியான விசாரணை மேற்கொள்ள வண்டும் என்றும் அமைச்சர் குறிப்பிட்டார்.

மாணவர்களின் நலன் விஷயத்தில் மலேசிய கல்வியமைச்சு எந்தவொரு சமரசமும் செய்து கொள்ளாது என்று அமைச்சர் முகநூலில் குறிப்பிட்டுள்ளார்.

தனது பேரப்பிள்ளைக்கு பள்ளியின் கூடுதல் உணவு திட்டத்தின் கீழ் வழங்கப்பட்ட உணவு வகைகள் குறித்து ஒருவர் படத்துடன் முகநூலில் பதிவேற்றம் செய்திருந்தார். கூடுதல் உணவு திட்டத்திற்கான ஒதுக்கீடு குறைவாக இருந்ததால் இத்தகைய நிலையா என்று இவர் கேள்வி எழுப்புகிறார்.


“ராகுல் சொல்வது பொய்... வெளியான கடிதம் விலைதொடர்பானது அல்ல”

பத்திரிகையாளர் சந்திப்பில் பேசிய ராகுல் காந்தி, “இந்திய ஏர் ஃபோர்ஸிடம் இருந்து ரூ.30,000 கோடி பணத்தை பிரதமர் மோடி சூறையாடி, அதை அனில் அம்பானிக்கு கொடுத்துவிட்டார். இதை கடந்த ஒரு வருடமாக சொல்லிக்கொண்டு வருகிறோம். தற்போது ஆவணங்கள் வந்துகொண்டிருக்கிறது, அதில் பாதுகாப்பு அமைச்சகம் ஃபிரான்ஸ் அரசிடம் பேசிக்கொண்டிருந்தாலும் அதே சமயத்தில் பிரதமர் மோடியும் தனியாக ஃபிரான்ஸ் அரசிடம் பேசிக்கொண்டி ருக்கிறார்” என்று கூறினார்.

“மனோகர் பரிகரை நேரில் சென்று பார்த்தது ரஃபேல் ஊழல் விவகாரமுக்காக இல்லை. அவருடைய உடல்நலத்தை விசாரிக்கதான் சென்றேன்” என்றார்.

“நிர்மலா சீதாராமன் பொய் சொல்கிறார். ஃபிரான்ஸின் முன்னாள் அதிபரே பிரதமர் மோடிதான் அனில் அம்பானியை தேர்வு செய்தார்” என்று கூறினார்.

இந்நிலையில் இதுகுறித்து பேசிய நிர்மலா சீதாராமன், “ராகுலின் பேச்சு ஆபத்தானது. மக்களுக்கு எதிராக பிரதமர் மோடி செயல்படுவதாக சித்தரிக்கும் வகையில் பேசி ஆட்சியை மாற்ற ராகுல் முயற்சிக்கிறார். ஊடகங்களில் வெளியான கடிதம் ரஃபேல் விலைத் தொடர்பானது அல்ல, ராணுவ ஒப்பந்த பேச்சு வார்த்தை தொடர்பான பொதுவான குறித்தது” என்று விளக்கம் அளித்துள்ளார்.


புதிய பிறப்பு பத்திரத்தில்  என்  மதம் இந்து என  குறிப்பிட மறுப்பு! ஏன்?

கடந்த 22.2.1952இல் துரோலாக் சுங்கை சீனோ தோட்ட மருத்துவமனையில் பிறந்த போது, வழங்கப்பட்ட பிறப்புப் பத்திரத்தில் மலேசிய குடிமகன் என்றும் மதத்தால் இந்து என குறிப்பிடப்பட்டிருந்தும், புதிதாக எடுத்த பிரதியில் குடியுரிமை தகுதியும் மதமும் குறிப்பிடப் படாமல் இருப்பது வேதனையாக இருப்பதாக ராஜாமணி த/பெ செல்லப்பன் (வயது 65) தெரிவித்தார். தற்போது பத்தாங் காலியில் வசித்து வரும் ராஜாமணி, அசல் பிறப்புப் பத்திரத்தில் பெற்றோர் களின் தகவல்கள் குறிப்பிடப் பட்டிருந்தும் புதிதாக எடுக்கப் பட்ட பிறப்புப் பத்திர பிரதியில் அவர்களின் குடியுரிமை தகுதி, எங்கு வாழ்பவர், என்ன மதம் போன்ற விவரங்கள் கிடைக்கப் பெறவில்லை என குறிப்பிட்டி ருப்பது ஏன் என வினவினார். தனக்கு இப்பொழுது நீல நிற அடையாள அட்டை இருப்பதாகக் கூறிய அவர், தனது பிறப்புப் பத்திர பிரதியில் ஏன் குடியுரிமை தகுதியை குறிப் பிட வில்லை என்றார். இந்நாட்டில் பிறந்து இன்றுவரை ஓர் இந்துவாக வாழ்ந்து வரும் எனக்கு இந்நிலை ஏற்பட்டுள்ளதென்றால் எனக்குப் பிறகு எனது பிள்ளைகளின் நிலை என்னாகும் என வினவினார். இவ்விவகாரம் குறித்து தேசிய பதிவிலாகவிடம் காரணம் கோர விருப்பதாகக் கூறிய ராஜாமணி, மற்றவர்களும் புதிதாக எடுக்கப் படும் பிரதிகளில் இத் தகைய குளறுபடிகள் இருக்கின்றனவா என்பதைக் கூர்ந்து கவனிக்க வேண்டும் என்றார்.


தேர்தல் எல்லை மறுசீரமைப்பு!

தேசிய முன்னணி உறுப்புக் கட்சிகள் உட்பட அனைத்து தரப்பினரும் தேர்தல் ஆணையம் முன்வைத்த எல்லை மறு நிர் ணயம் மீதான பரிந்துரை குறித்து நிதானமாக யோசிக்கும்படி கேட்டுக் கொள்ளப்பட் டுள்ளனர். அப்பரிந்துரை தொடர்பில் கருத்துகளைத் தெரிவிக்க வழங்கப் பட்ட அவகாசத்தை அவை நன்கு பயன்படுத்திக் கொள்ளும்படி துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி அறிவுறுத்தியுள்ளார். தேர்தல் ஆணையம், அரசியலமைப்பு சட்டத்திற்கும் அதன் விதிமுறைகளுக்கும் ஏற்ப நிபுணத்துவ ரீதியில் அந்த யோசனையை முன்வைத்துள்ளது. அதனை பரந்த கண்ணோட்டத்தில் பார்த்து அணுக்கமாக ஆராய்ந்து அதன் பின்னர் கருத்துகளையும் பரிந்துரைகளையும் முன்வைக்க வேண்டும் என ஜாஹிட் குறிப்பிட்டார். இவ்விவகாரத்தில், அரசியல் கட்சிகளின் கருத்துகளையும் ஆட்சேபனைகளையும் செவிமடுக்க தேர்தல் ஆணையம் வெளிப்படையான போக்கை கடைப்பிடிக்கும் என்றும் அவர் நம்பிக்கை தெரிவித்தார். முன்னதாக, தேர்தல் தொகுதிகளுக்கான எல்லைப் பகுதிகளை மறுநிர்ணயம் செய்யும் பரிந்துரை தொடர்பான கருத்துகளும் எதிர்ப்புகளும் சரியான அணுகுமுறைகளில் தெரிவிக்கப்பட வேண்டும் என தேர்தல் ஆணையம் வலியுறுத்தியது. சட்டத்திற்கு உட்பட்டு தகுந்த முறையில் எதிர்ப்பை தெரிவிக்க வேண்டும் என தேர்தல் ஆணையத்தின் தலைவர் டத்தோஸ்ரீ ஆசிம் அப்துல்லா வலியுறுத்தினார். அப்பரிந்துரையை அணுக்கமாக ஆராயாமல் எந்தத் தரப்பையும் குறை கூற வேண்டாம் என அவர் கேட்டுக் கொண்டார். மேலும், குறிப்பிட்ட சில தரப்பின் நலன் பேணும் நோக்கத்தில் தேர்தல் தொகுதிகளின் எல்லைப் பகுதிகளை மறுநிர்ணயம் செய்யும் பரிந்துரை முன்வைக்கப்பட்டிருப்பதாக சில தரப்புகள் எழுப்பியுள்ள குற்றச்சாட்டை தேர்தல் ஆணையம் நிராகரித்தது. தேர்தல் எல்லைகளை மறுசீரமைக்கும் விவகாரத்தில் முறைகேடு நிகழ்வதாகவும் அது குறிப்பிட்ட சில தரப்புக்கு மட்டும் சாதகமாக இருக்கிறது என கூறப்படுவது அடிப்படையற்றது என்றும் அவர் சொன்னார். தேர்தல் ஆணையம் இம்மாதம் 15 ஆம் தேதி தீபகற்ப மலேசியா மற்றும் சபாவின் நாடாளுமன்ற சட்டமன்ற தொகுதிகளுக்கான எல்லை மறு நிர்ணயம் மீதான ஆய்வைத் தொடங்கியது. அது தொடர்பில் தேர்தல் ஆணையம் சமர்ப்பித்த பரிந்துரைகள் அனைத்தும் இன்னும் உறுதி செய்யப்படவில்லை. பொது மக்களின் கருத்துகளை கண்டறிந்த பிறகே மக்களவையில் தாக்கல் செய்யப்படும். நாட்டின் சட்ட விதிமுறைகளின்படி தேர்தல் ஆணையம் பரிந்துரைகளை சமர்ப்பித்து உள்ளது. அதனை அங்கீகரிக்கும் அதிகாரம் முழுவதுமாக மக்களவையை சார்ந்தது. தேர்தல் ஆணையம் முன்வைத்துள்ள தேர்தல் தொகுதிகளுக்கான எல்லைப் பகுதிகளை மறுநிர்ணயம் செய்யும் பரிந்துரை தொடர்பில் பல்வேறு சர்ச்சைகளை ஆளும் கூட்டணி கட்சிகளும் எதிர்க்கட்சிகளும் எழுப்பி வரும் நிலையில் ம.சீ.ச , கெராக்கான் போன்ற தேசிய முன்னணி உறுப்புக் கட்சிகள் அந்தப் பரிந்துரைக்கு இணக்கம் தெரிவிக்கவில்லை.-தி மலேசியன் டைம்ஸ்


மனமகிழ் மையத்தில் தகராறு.  எட்வர்ட் சரமாரியாக வெட்டிக் கொலை.

(ஆர்.குணா) பெட்டாலிங் ஜெயா,

மனமகிழ் மையத்தில் ஏற்பட்ட ஒரு தகராற்றின் காரணமாக 28 வயது  இளைஞர் எட்வர்ட் ரிஷால் எஸ். ரெகி நான்கு கார்களில் வந்திறங்கிய ஆட வர்களால் சரமாரியாக வெட்டி சாய்க்கப்பட்டார்.இச்சம்பவம், நேற்று ஞாயிற்றுக்கிழமை அதிகாலையில் பெட்டாலிங் ஜெயா, செக்ஷன் 8,   ஜாலான் சுங்கை ஜெர்னேயில் நிகழ்ந்ததாக போலீசார் கூறினர்.  இந்த முகவரியில் உள்ள மனமகிழ் மையம் ஒன்றில் இச்சம்பவத்திற்கு முன்பு சம்பந்தபட்ட ஆடவர் தகராற்றில் ஈடுபட்டதாகவும் சம்பவம் நடந்த ஒருமணி நேரத்திற்குப் பிறகு நான்கு கார்களில் நிறைய ஆடவர்கள் வெட்டுக்கத்திகளுடன் சம்பவ இடத்திற்கு வந்தடைந்ததாகவும் பெட்டாலிங் ஜெயா ஓசிபிடி, துணை ஆணையர் முகமட் ஸானி சே டின் செய்தியாளர்களிடம் கூறினார்.

Read More: Malaysia Nanban Tamil Daily on 17.12.2018


விண்வெளியில் ஆடம்பர ஓட்டல்

நியூயார்க்

பூமிக்கு வெளியே விண்வெளியில் ''அரோரா ஸ்பேஸ் ஸ்டேஷன்'' என்ற சொகுசு ஹோட்டல் மக்கள் பயன்பாட்டிற்காக கட்டப்பட உள்ளது. ''ஓரியன் ஸ்பேன்'' என்ற புதிய ஸ்பேஸ் நிறுவனம் இந்த திட்டத்தை கையிலெடுத்து உள்ளது.இன்றில் இருந்து இதற்கான பணிகள் தொடங்கும். 2021ல் கட்டுமான பணிகள் மொத்தமாக முடிந்து, 2022ல் மக்கள் இந்த ஓட்டலில் தங்குவதற்கு அனுமதிக்கப்படுவார்கள்.

384 தடவை சூரிய உதயம் மற்றும் சூரிய அஸ்தமனத்தை  கண்டு ரசிக்கலாம். பூமியில் இருந்து தக்க பயிற்சி கொடுக்கப்பட்ட பின் மனிதர்கள் இந்த ஓட்டலுக்கு அழைத்து செல்லப்படுவார்கள். இதற்காக மிகவும் பாதுகாப்பான முறையில் இயங்கும் ராக்கெட் வடிவமைக்கப்படும் என்று அந்நிறுவனத்தின் முதன்மை செயலதிகாரி பிராங்க் பங்கர் தெரிவித்துள்ளார்.

இந்த அரோரா ஸ்பேஸ் ஸ்டேஷன் பெரிய ஜெட் ராக்கெட் போல இருக்கும். இதன் நீளம் 43.5 அடியும், அகலம் 14.1 அடியும் இருக்கும். இதன் கொள்ளளவு 5,650 கன அடி இருக்கும். இது மக்கள் தங்குவதை மட்டுமே குறிக்கோளாக கொண்டு அமைக்கப்பட உள்ளது. இந்த ஸ்பேஸ் ஸ்டேஷனில் ''ஓரியன் ஸ்பேன்'' நிறுவனத்தின் அலுவலகமும் கட்டப்படும்.

இதில் 20 பேர் வரை ஒரே சமயத்தில் தங்க முடியும். இதில் படங்களில் காட்டுவது போல மிதந்து கொண்டு இருக்க வேண்டிய அவசியம் இல்லை. சாதாரண பூமியில் இருக்கும் பகுதி போலவே இதில் செயற்கை புவியீர்ப்பு விசை உருவாக்கப்பட்டு இருக்கும். இதனால் இங்கு தாங்கும் நபர்களுக்கு பெரிய அளவில் பயிற்சி தேவை இல்லை.

பூமியில் இருந்து 320 கிலோ மீட்டர் தூரத்தில் இந்த ஸ்பேஸ் ஸ்டேஷன் கட்டப்பட உள்ளது. இவ்வளவு தூரத்தில் இதுவரை ஒரு ஓட்டல் கட்டப்பட்டது இல்லை. இதற்கான புக்கிங் எப்போது தொடங்கும் என்றும், இதற்கான செலவு எவ்வளவு என்று கூறப்படவில்லை.


இரட்டை தலையுடன் பிறந்த அரிய வகை ஆமை

பெங்காக்,

தாய்லாந்து தலைநகர் பேங்காக்கைச் சேர்ந்த நூன் அவ்ஸானி என்கிற பெண் தனது வீட்டில் ஆமையை செல்லப் பிராணியாக வளர்த்து வருகிறார். இந்த ஆமை சமீபத்தில் முட்டைகளை இட்டு, குஞ்சு பொரித்தது. அதில் ஒன்று அல்பினோ எனப்படும் நிறம் அற்றதாகவும், இரு தலைகள் கொண்டதாகவும் அபூர்வப் பிறவியாகப் பிறந்தது.

நூன் அவ்ஸானியிடம் இருக்கும் அந்த அரியவகை ஆமை குறித்து, சமூக வலை தளங்களில் செய்திகள் பரவின. இதை கேள்விப்பட்ட ஏராளமானோர் நூன் அவ்ஸானி வீட்டுக்குச் சென்று அந்த ஆமையை வியப்புடன் பார்த்துச் செல்கின்றனர்.

இதற்கிடையே நூன் அவ்ஸானி இந்த ஆமையை விற்க முடிவு செய்துள்ளார். எனினும் இந்த ஆமை நிறம் அற்றதாக பிறந்திருப்பதால் நீண்ட காலம் வாழாது என நினைத்து, அதனை வாங்க அனைவரும் தயக்கம் காட்டுவதாக அவர் வருத்தம் தெரிவித்துள்ளார்.


குவைத்தில் வரலாறு காணாத வெள்ளம்....அடித்துச் செல்லப்படும் கார்கள்

குவைத், அரபு நாடுகளுள் ஒன்றான இந்த நாட்டிலுள்ள சாலைகள் வெள்ள நீர் புரண்டோடி கொண்டிருக்கிறது. குவைத்தில் வழக்கத்தைவிட அதிகமாக பெய்த கனமழையால் சாலைகளில் வெள்ளநீர் சூழ்ந்துள்ளது.

சாலைகளில் நிறுத்தி வைக்கப்பட்டிருந்த வாகனங்கள் எல்லாம் வெள்ளத்தால் அடித்துச் செல்லப்பட்டன. இந்த பெரும் வெள்ள சேதத்திற்கு பொருப்பேற்று அந்நாட்டின் பொதுப்பணி துறை அமைச்சர் ஹுசாம் அல் ரோமி பதவி விலகியுள்ளார். இந்நிலையில் குவைத் அரசு, வீட்டை விட்டு யாரும் வெளியேற வேண்டாம் என்றும், பாதிக்கப்பட்டவர்களை மீட்கும் பணிகளை தீவிரமாக செய்து வருகிறது.


பனாப்டேன் தோட்டத் தமிழ்ப்பள்ளியின் விளையாட்டுப் போட்டி

(எஸ்.எஸ். பரதன்) பீடோர்,

பனாப்டேன் தோட்டத் தமிழ்ப்பள்ளியின் விளையாட்டுப் போட் டியில் மாண வர்கள் திரளாகக் கலந்து கொண்டு தங்களின் திறனை வெளிப் படுத்தினர். தஞ்சோங்மாலிமில் இருந்து 4 கிலோ மீட்டர் தூரத்தில் உள்ள பனோப்டேன் தோட்டத் தமிழ்ப்பள்ளியின் 23ஆவது விளையாட்டுப் போட்டி பள்ளித் திடலில் அண்மையில் நடைபெற்றது. இவ்விளையாட்டுப் போட்டியை பள்ளியின் பெற்றோர் ஆசிரியர் சங்கத் தலைவர் சசிக்குமார் அதிகாரப்பூர்வமாக தொடக்கி வைத்தார்.

Read More: Malaysia Nanban Tamil Daily on 8.3.2019


உச்சக்கட்ட மோதலில் சசிகலா குடும்பம்!

பெங்களூரு பரப்பன அக்ரஹாரா சிறையில் அடைக்கப்பட்டிருக்கும் சசிகலாவை, தினகரன் மட்டுமே சந்தித்துப் பேசிவருகிறார். ' ஆட்சி அதிகாரத்திற்குள் தினகரன் கோலோச்சுவதை சசிகலா உறவுகள் ரசிக்கவில்லை. அதன் விளைவாகவே சிறையில் அடைபட்டிருக்கும் சசிகலாவை உறவுகள் புறக் கணிக்கின்றனர் ' என்கின்றனர் கார்டன் வட்டாரத்தில். சொத்துக்குவிப்பு வழக்கில் நான்காண்டு சிறைத் தண்டனையை சசிகலாவுக்கு விதித்தது உச்ச நீதிமன்றம். இந்த வழக்கில் கடந்த பிப்ரவரி 15-ம் தேதி பெங்களூரு சிறையில் அடைக்கப்பட்டார். அவருடன் இளவரசி, சுதாகரன் உள்ளிட்டவர்களும் சிறைப்பட்டனர். அவர் சிறை சென்ற மறுநாளே முதல மைச்சகராக பதவியேற்றார் எடப்பாடி பழனிசாமி. கடந்த 25 நாட்களாக சிறையில் இருக்கிறார் சசிகலா. அவருக்குத் தேவையான உடை, மருந்துகளை கார்டனில் உள்ளவர்கள் எடுத்துச் செல்கின்றனர். "ஆனால், சசிகலாவின் உறவினர்கள் யாரையும் பெங்களூரு சிறைப் பக்கம் பார்க்க முடிவதில்லை. அவர் சிறைக்குச் சென்ற முதல்நாளில் மட்டும் ம.நடராசன், டாக்டர்.வெங்கடேஷ் ஆகியோர் பார்க்கச் சென்றனர். அதன்பிறகு, அவரைப் பார்க்க ஒரு வரும் செல்லவில்லை. திவாகரன் எங்கே இருக்கிறார் என்றே தெரியவில்லை" என ஆதங்கத்தோடு பேசினார் கார்டன் உதவியாளர் ஒருவர், " இதுவரையில் இரண்டு முறை சசிகலாவை நேரில் சென்று சந்தித்தார் டி.டி.வி.தினகரன்.முதல்முறை செல்லும்போது வழக்கு தொடர்பாக விவாதிப் பதற்காக வழக்கறிஞர்களுடன் சென்றார். அப்போது சசிகலாவிடம் சில தாள்களில் கையெழுத்து வாங்கினார். அவரிடம் சிறை நிலவரம் குறித்துக் கேட் டறிந்தார் தினகரன். அடுத்தமுறை, தேர்தல் ஆணையத்துக்கு அளிக்க வேண்டிய விளக்கம் குறித்து தெரிவிப்பதற்காகச் சென்றார். அப்போது அவருடன் ஜெயலலிதாவின் அண்ணன் மகன் தீபக்கும் உடன் சென்றார். இந்த சந்திப்பில் குடும்ப உறவுகளின் தன்னிச்சையான செயல்பாடுகள் குறித்துப் பேசினார் தினகரன். அவர் எடுத்துக் கூறிய சில விஷயங்களைக் கேட்ட சசிகலா, என்ன செய்வது எனத் தெரியாமல் கண்கலங்கினார். அவரை ஆறுதல்படுத்திவிட்டு சென்னை வந்தார் தினகரன். இந்த சந்திப்பிற்குப் பிறகு தினகரனுக்கு எதிராகக் கொந்தளித்தார் தீபக். ' பன்னீர்செல்வம் தலைமை தாங்கட்டும். தினகரன் தலைமையை ஏற்க முடியாது' எனவும் சீறினார். இதன் பின்னணியில் ம.நடராசன் இருக்கிறார் என்ற தகவலும் வெளியானது. தீபக்கை சமாதானப் படுத்தும் வேலையில் கார்டனில் உள்ளவர்கள் இறங்கினார்கள். அன்றிலிருந்து இன்று வரை தீபக் எங்கே போனார் என்றும் தெரியவில்லை. ஆட்சி அதிகாரமும் கட்சி அதிகாரமும் தினகரன் கையில் இருப்பதை சசிகலாவின் தம்பி திவாகரன் உள்ளிட்டவர்கள் ரசிக்கவில்லை. தன்னுடைய மகனுக்குக் கட்சிப் பதவி கேட்டார் திவாகரன். ' கட்சி நிர்வாகத்தை தினகரனும் கார்டன் நிர்வாகத்தை வெங்கடேஷும் கவனிக்கட்டும். குடும்ப உறுப் பினர்கள் யாரும் தலையிட வேண்டாம். ஆட்சிக்குக் கெட்ட பெயரை உருவாக்கும் வேலையில் இறங்கிவிட வேண்டாம்' என சிறைக்குச் செல்லும் முதல்நாள் உத்தரவு போட்டுவிட்டுச் சென்றார் சசிகலா. அந்த நேரத்தில் இவர்கள் அனைவரும் மௌனமாக இருந்தனர். எடப்பாடி பழனிசாமி பதவி யேற்கும் நாளிலும், ஆளுநர் வித்யாசாகர் ராவை தனியே சந்தித்தார் திவாகரன். ' நாங்கள் செல்வாக்கானவர்கள்' என வலிந்து காட்டிக் கொள்ள முயன் றார். இதன்பிறகு, உளவுத்துறையின் உயர் பொறுப்புக்கு தன்னுடைய சம்பந்தி ஜெயச்சந்திரனைக் கொண்டு வர முயற்சி செய்தார் திவாகரன். அவரையும் கரூர் தலைமையகத்துக்கு மாற்றல் செய்தார் தினகரன். நீரு பூத்த நெருப்பாக இருந்து வந்த குடும்ப சண்டை வீதிக்கு வர ஆரம்பித்தது இதன் பிறகுதான். அதன்பிறகு, 'ஐ.ஏ.எஸ் மாற்றல் உத்தரவிலும் தங்களுக்கு வேண்டப்பட்டவர்கள் வரவில்லை' எனக் கொதித்தனர் குடும்ப உறவுகள். இதற்கும் தின கரனிடம் இருந்து எந்தப் பதிலும் இல்லை. இதையெல்லாம் மனதில் வைத்துக் கொண்டுதான் சசிகலாவை சந்திப்பதை ஒட்டுமொத்தமாக புறக் கணித்துவிட்டனர்" என்றார் விரிவாக. " பெங்களூரு சிறையில் சசிகலாவுக்கு வேண்டிய உதவிகளை, அ.தி.மு.கவின் வழக்கறிஞர் பிரிவைச் சேர்ந்த நாமக்கல் செந்தில் உள்ளிட்ட சிலர் செய்து தருகின்றனர். கடந்த ஆட்சியின்போது சொத்துக் குவிப்பு வழக்கில் பெங்களூரு சிறையில் ஜெயலலிதா, சசிகலா, இளவரசி உள்ளிட்டவர்கள் அடைக் கப்பட்டனர். அப்போது தினகரன் உள்பட குடும்ப உறவினர்கள் அனைவரும் பெங்களூருவிலேயே அறை எடுத்துத் தங்கியிருந்தனர். அவர்கள் முகத்தைப் பார்க்கவே ஜெயலலிதா விரும்பாதபோதும் வலிந்து சென்று சிறை வளாகத்துக்குள் இவர்கள் நின்றனர். அந்த மரியாதையைக்கூட இவர்கள் சசிகலா வுக்குத் தரவில்லை. அந்தளவுக்கு அதிகாரத்துக்குள் நுழையத் துடிக்கின்றனர். சிறைக்குச் செல்வதற்கு முன்பு வரையில் இளவரசிக்கு ரத்தக் கொதிப்பு இல்லை. சிறைக்குச் சென்ற நாளில் இருந்தே அவருக்கு ரத்தக் கொதிப்பு வந்துவிட்டது. இரண்டு முறை சிறையில் மயங்கி விழுந்துவிட்டார். சசிகலா அண்ணன் வினோதகனின் மகன் மகாதேவன், பாஸ்கரன், திவாகரன், சுந்தரவதனத்தின் உறவுகள் என ஒருவர்கூட சிறைக்குச் சென்று சசி கலாவை சந்திக்கவில்லை. இவர்களை எல்லாம் வர வேண்டாம் என்று சசிகலா சொல்வதற்கு வாய்ப்பே இல்லை. தினகரனுக்குக் கொடுக்கும் முக்கியத் துவம்தான், இந்தப் புறக்கணிப்புக்கு ஒரே காரணம். இவர்களைவிட, இன்னும் பரிதாபத்திற்குரியவராக இருக்கிறார் சுதாகரன். அவரது மனைவி, பிள் ளைகள்கூட அவரை சந்திக்க வரவில்லை. அரைக்கால் ட்ராயரைப் போட்டுக் கொண்டு சிறைக்குள் வலம் வருகிறார். நாள்தோறும் வாக்கிங் போனாலும், சசிகலாவை பாதித்துள்ள சர்க்கரையின் அளவும் குறையவில்லை. அவருக்குத் தேவையான மாத்திரைகளை விவேக் ஜெயராமன் கொண்டு போய்க் கொடுத்து வருகிறார். தினகரனை ஓரம்கட்டும் வரையில் குடும்ப உறவுகளின் கோபம் தணிய வாய்ப்பில்லை" என்கிறார் அ.தி.மு.க வழக்கறிஞர் அணியைச் சேர்ந்த ஒருவர். ஜெயலலிதா இருந்தவரையில் ஆட்சி அதிகாரத்தின் மறைவில் நின்று கொண்டே காரியம் சாதித்த சசிகலாவின் உறவுகள், நேரிடையாக அதிகாரத்தைப் பகிர்ந்து கொள்ளத் துடிக்கின்றனர். இவர்களைக் கட்டுப்படுத்தும் வித்தை தெரியாமல் சிறை நாட்களை எண்ணிக் கொண்டு வருகிறார் சசிகலா.


குகையில் சிக்கிய மாணவர்களை மீட்க உதவிய இந்தியர்கள்...

தாய் கால்பந்தாட்ட சிறுவர்கள், தாம் லுஆங் என்ற மலைக்குகைக்குள் 18 நாட்கள்வரை சிக்கிக்கொண்டனர். கால்பந்தாட்ட பயிற்சியை முடித்துவிட்டு, குகைக்குள் சாகச பயணம் மேற்கொள்ள அந்த 13 பேர் உள்ளே சென்றுள்ளனர். பிறகு அவர்கள் மாட்டிக்கொண்டதை எட்டு நாட்களுக்கு பின்னர்தான் கண்டுபிடித்தது இராணுவம். மழை அதிகமாக பொழிந்துவந்ததால் குகைக்குள் தண்ணீர் ஏறிக்கொண்டே சென்றது.

அது வறண்டுபோக நான்கு மாத காலம் எடுத்துக்கொள்ளும் அதுவரை சிறுவர்கள் அங்கேயே இருக்கட்டும் என்று தாய் இராணுவம் தெரிவித்தது. உள்ளே மாட்டிக்கொண்டவர்களுக்கு மூச்சு விடவும், சாப்பாடும் ஸ்கூபா டைவர்ஸ் மூலமாக தொலை தூரம் உள்ளே சென்று கொடுக்கப்பட்டுள்ளது. இப்படி நடந்துகொண்டிருப்பதை டிவியில் பார்த்துக்கொண்டிருந்த உலகமக்கள் அனைவரும் பிராத்தனை செய்யாத நேரம் இல்லை. உலகமுழுவதிலும் இருந்து பல்வேறு உதவிகள் இந்த சிறுவர்களுக்காக வந்தது. அப்படி வந்தவர்கள்தான் இங்கிலாந்தை சேர்ந்த ஸ்கூபா டைவர்ஸ். இந்த மீட்புப்பணியில் பல்வேறு மக்கள் உதவிசெய்துள்ளனர் அதில் இரண்டு இந்தியர்களும் அடக்கம்.

புனே நகரத்தை சேர்ந்த கிர்லோஸ்கர் பிரதர் லிமிடேட் என்ற பம்ப் நிறுவனத்தை சேர்ந்த இரண்டு இன்ஜினியர்கள் அந்த மீட்புக்குழுவில் தொழில்நுட்ப துறையில் செயல்பட்டனர். பிரசாத் குல்கர்னி மற்றும் ஷ்யாம் ஷுக்லா என்ற அந்த இன்ஜினியர்கள் ஜூலை 5 ஆம் தேதி அந்த குகைக்கு சென்று சிறுவர்களை மீட்கும் மீட்பு குழுவில் சேர்ந்தனர்.

குகைக்குள் இருக்கும் தண்ணீரை வெளியேற்ற இவ்விருவர்களும் அதில் சேர்ந்தனர் என்பது குறிப்பிடத்தக்கது. குகையில் நீர் அதிகரித்துக்கொண்டும், குகையின் அமைப்பு ஆழமாக இருந்ததால் கொஞ்சம் சிரமமாகத்தான் இருந்ததாக மீட்பு பணியில் கலந்துகொண்ட குல்கர்னி தெரிவித்துள்ளார்.

இறுதியில் குகைக்குள் இருந்த சிறுவர்கள் மூன்று கட்டமாக வெளியேற்றப்பட்டனர். முதல் கட்டத்தில் நான்கு பேர்களை வெளியேற்றினர். அடுத்த நாளில் அடுத்த நான்கு பேரை வெளியேற்றினனர். ஜூலை 10 ஆம் தேதி கடைசி கட்ட மீட்பில் ஐந்து பேர் வெளியேற்றப்பட்டனர். தற்போது இந்த விஷ யம் உலகமுழுக்க பெருமையாக பேசப்பட்டு கொண்டிருக்கிறது.


ஜப்பானில் கரைபுரண்ட வெள்ளம். 80 பேர் பலி

தோக்கியோ,

ஜப்பானின் மேற்குப் பகுதியில், குறிப்பாக ஹோன்சு தீவு, ஷிகோகு தீவு உள்ளிட்ட பல இடங்களில் பலத்த மழை பெய்து வருகிறது. இதன் காரணமாக அங்கு வெள்ளப்பெருக்கு ஏற்பட்டு மக்கள் கடுமையான பாதிப்புக்கு ஆளாகியுள்ளனர்.சாலைகளில் மழை நீர், வெள்ளமென பெருக்கெடுத்து ஓடுகிறது. பல இடங்களில் நிலச்சரிவுகள் ஏற்பட்டு உள்ளன. இதன் காரணமாக மக்களின் இயல்பு வாழ்க்கை அங்கெல்லாம் முடங்கி உள்ளது.

Malaysia Nanban Tamil Daily on 9.7.2018


எங்கிருந்து பெறப்படும் வெ.30,000 கோடி?

மூவார்,

தேர்தல் கொள்கை அறிக்கையின் கீழ் மக்கள் நல திட்டங்களை முன் வைத்து இருக்கும் தேசிய முன்னணியின் நிதி வளம் குறித்து பக்காத்தான் ஹராப்பான் நேற்று கேள்வி எழுப்பியுள்ளது. தேசிய முன்னணியின் இந்த தேர்தல் கொள்கை அறிக்கை நியாயத்திற்கு ஒவ்வாத, அறிவுக்கு பொருந்தாத தேர்தல் கொள்கை அறிக்கையாகும் என்று அந்த கூட்டணியின் தலைவர் துன் டாக்டர் மகாதீர் முகமட் வர்ணித்துள்ளார்.

Read More: Malaysia Nanban Tamil Daily on 10.4.2018


ராகுல் காந்தி சொன்னபின் மன்னிப்பு கேட்ட மூத்த தலைவர்....

ராஜஸ்தானில் காங்கிரஸ் கட்சியின் மூத்த தலைவர் சிபி ஜோஷி ஹிந்து மதத்தை பற்றி பேசிய வீடியோ ஒன்று வியழக்கிழக்மை(நேற்று) சமூக வலைதளத்தில் வைரலாக பரவியது. இந்த வீடியோ வைரலாக பரவியதுடன், காங்கிரஸ் கட்சிக்கு மிகப்பெரிய சர்ச்சையையும்,  விமர்சனத்தையும் கொண்டு சேர்த்துள்ளது.
ராஜஸ்தானில் நடந்த பிரச்சாரத்தில் பேசிய சி.பி. ஜோஷி, ”காங்கிரஸ்காரர்கள் ஹிந்துவாக இருக்க முடியாது என்று பாஜகவினர் சொல்கின்றனர். அப்படி சொல்வதற்கு அவர்கள் என்ன பிராமணர்களா? ” என்றார். மேலும் அவர் பேசியதில், பிரதமர் மோடி, உமா பார்தி உள்ளிட்டோர் சார்ந்த ஜாதிகளின் பெயரை குறிப்பிட்டு இவர்களுக்கு ஹிந்து மதம் பற்றி பேச என்ன தகுதி இருக்கிறது என்றார். ஹிந்து மதத்தை பற்றி பேச பிராமணர்களுக்குதான் உரிமை யுள்ளது என்ற வகையில் பேசினார். இதன் பின்னர் இந்த வீடியோ சமூக வலைதளத்தில் வைரலாகியது. இது பலத்தரப்பு மக்களால் விமர்சனம் செய்யப்பட்டு வருகிறது.
இந்நிலையில் இதுகுறித்து காங்கிரஸ் கட்சி தலைவர் ராகுல் காந்தி ட்விட்டரில்,  “காங்கிரஸின் கொள்கைக்கு நேர் எதிராக சி.பி. ஜோஷியின் கருத்து ள்ளது. சமூகத்தில் எந்த வகுப்பை சேர்ந்தவர்களின் மனதை புண்படுத்தாதப்படி கட்சியின் தலைவர்கள் தங்களின் கருத்துகளை தெரிவிக்க வேண்டும். ஜோஷிஜியின் கருத்து தவறானதுதான், அது காங்கிரஸ் கொள்கைக்கு முற்றிலும் மாறாக உள்ளது. இந்த கருத்திற்கு ஜோஷிஜி மன்னிப்பு கேட்க வேண்டும்” என்று பதிவிட்டுள்ளார்.

இதனையடுத்து டிவிட்டரில் வருத்தம் தெரிவித்த ஜோஷி, ‘எனது கருத்து எந்த சமூக மக்களவையாவது புண்படுத்தியிருந்தால், அதற்காக வருத்தம் தெரிவிக்கிறேன்’ என கூறியுள்ளார்.


உடம்புப் பிடி மையத்தில் உல்லாசமா?

உடம்புப் பிடி மையங்களில் போலீசார் மேற்கொண்ட 5 அதிரடி சோதனைகளில் 22 பெண்கள் உட்பட 26 பேர் கைது செய்யப்பட்டுள்ளனர்.இச்சோதனைகள் கூச்சிங் வட்டாரத்திலும் பண்டாவானிலும் மேற்கொள்ளப்பட்டதாக சரவா மாநில குற்றவியல் விசாரணை பிரிவின் தலைவர் டத்தோ டேவ் குமார் தெரிவித்தார். சம்பந்தப்பட்ட உடம்புப் பிடி மையங்களில் சட்டத்திற்கு புறம்பான நடவடிக்கைகள் மேற்கொள்ளப்படுவதாக கிடைக்கப்பெற்ற தகவலின் அடிப்படையில் இச் சோதனை மேற்கொள்ளப்பட்டது.கைது செய்யப்பட்ட 26 பேரில் 4 ஆண்கள் அடங்குவர். உள்நாட்டு ஆடவர்களான இவர்கள் நால்வரும் சம்பந்தப்பட்ட உடம் புப் பிடி மையங்களை பராமரித்து வந்துள்ளனர். 10 சீன நாட்டு பெண்களும் 8 வியட்னாம் நாட்டுப் பெண்களும் 4 பிலிப்பைன்ஸ் நாட்டு பெண்களும் இச்சோதனையில் கைதுசெய்யப்பட்டுள்ளனர். சோதனை மேற்கொள்ளப்பட்ட இடத்திலிருந்து செக்ஸ் நடவடிக்கைக்கு பயன்படுத்தப்பட்ட பொருட்களை போலீசார் கைப்பற்றியுள்ளனர். கைது செய்யப் பட்டவர்கள் மீது மேல் விசாரதனை மேற்கொள்ளப்படும் என டேவ் தெரிவித்தார்.


அமெரிக்காவில் விமான விபத்து

வாஷிங்டன்,

அமெரிக்காவின் ஒகியோ மாநிலத்தில் சிறு ரக விமானம் புறப்பட்ட சிறிது நேரத்தில் தரையில் விழுந்து நொறுங்கியதில் 2 பேர் உயிரிழந்தனர். அமெரிக்காவின் ஒகியோ மாநிலம் வாய்னே கவுண்டியில் மிகப் பழமையான சிறிய விமானம்  புறப்பட்ட சிறிது நேரத்தில் விபத்தில் சிக்கியது. கிளப்லேண்டில் இருந்து 60 கி.மீ. தெற்கில் விமானம் சென்றபோது, கட்டுப்பாட்டை இழந்து தரையை நோக்கி பாய்ந்தது.

மரங்களிலும் மின்கம்பங்களிலும் மோதி, பின்னர் ஒரு வீட்டின் முன்னால் அது விழுந்து நொறுங்கியது. நேற்று காலை இந்த விபத்து ஏற்பட்டது. இதில், விமானத்தில் இருந்த 2 பேரும் உயிரிழந்தனர். அவர்கள் இருவரும் ஆப்பிள் கிரீக் பகுதியைச் சேர்ந்தவர்கள். என்ஜின் கோளாறு காரணமாக விபத்து ஏற்பட்டிருக்கலாம் எனக் கூறப்படுகிறது. விமானம் விழுந்தபோது அருகில் இருந்த வீடு கடுமையாக குலுங்கி உள்ளது. ஆனால், வீட்டில் இருந்த யாருக்கும் எந்த பாதிப்பும் ஏற்படவில்லை.


சுகாதார தூய்மைக் கேடு. 50 உணவகங்களை மூட உத்தரவு

(துர்க்கா) சிரம்பான்,

நெகிரி செம்பிலான் மாநில சுகாதார அதிகாரிகள்  நேற்று அதிரடியாக சோதனை மேற்கொண்டதில் சுகாதார தூய்மைக்கேட்டுடன் நடத்தப்பட்டதாக நம்பப்ப டும்  சிரம்பானில் உள்ள 50 உணவகங்களை மூடுவதற்கு உத்தரவு பிறப்பிக்கப்பட்டதற்கான நோட்டீஸை சுகாதார அதிகாரிகள், உணவக உரிமையாளர்க ளிடம் வழங்கினர்.

Read More: Malaysia Nanban Tamil Daily on 16.11.2018


சர்வதேச வாள்வீச்சில் இந்தியாவுக்கு முதல் தங்கம்

சர்வதேச வாள்வீச்சுப் போட்டியில், இந்தியா சார்பில் பங்கேற்று தங்கம் வென்று அசத்தியிருக்கிறார், தமிழக வீராங்கனை பவானி தேவி. இந்தியாவின் முன்னணி வாள்வீச்சு வீராங்கனை பவானி தேவி, தேசிய அளவிலும் ஆசிய அளவிலும் பல பதக்கங்களைக் கைப்பற்றியவர். சென்னையைச் சேர்ந்தவரான இவர், முதன்முறையாக சர்வதேச வாள்வீச்சில் தங்கம் வென்றுள்ளார். ஐஸ்லாந்து நாட்டில் நடைபெற்ற சர்வதேச ’டர்னாய் சாட்டிலைட் வாள்வீச்சு’ப் போட்டியில், ‘சேஃபர்’ பிரிவில் தங்கம் வென்றுள்ளார். நேற்று முன்தினம் நடந்த இறுதிப் போட்டியில், இங்கிலாந்து வீராங்கனை சாரா ஹம் சனை எதிர்த்துப் விளையாடினார். இறுதிச்சுற்றில் 15-13 என்ற கணக்கில் ஹம்சனை வீழ்த்தியவர், தங்கப்பதக்கம் கைப்பற்றி அசத்தினார். உலக அளவில் நடைபெற்ற வாள்வீச்சுப் போட்டியில், இந்தியா பெறும் முதல் தங்கப்பதக்கம் இது. இதற்கு முன்னர் நடந்த இதே சாட்டிலைட் போட்டியில், இந்தியாவுக்கு வெள்ளிப் பதக்கம் பெற்றுத்தந்தவர், பவானி தேவி என்பது குறிப்பிடத்தக்கது.


இன்று விடுதலையானார்  அன்வார்

கோலாலம்பூர்,

ஓரின புணர்ச்சி குற்றச்சாட்டின் பேரில்  ஐந்தாண்டு சிறைத் தண்டனையை அனுபவித்து விட்ட பிகேஆர் கட்சியின் ஆலோசகர் டத்தோ ஸ்ரீ அன்வார் இப்ராஹிம் இன்று புதன்கிழமை  விடுதலையானார்.

Read More: Malaysia Nanban Tamil Daily on 16.5.2018


பிரேமலதா விஜயகாந்த் சர்ச்சை பிரச்சாரம்..பயந்தோடும் கூட்டணி கட்சிகள்

சென்னை:

பிரச்சாரம் முடிய இன்னும் 3 நாள்தான் இருக்கு.. ஆனால் விஜயகாந்த் பிரச்சாரத்திற்கு வருவாராம்.. அதை 2 நாளில் நமக்கு சொல்வாராம் பிரேமலதா!விஜயகாந்த்துக்கு உடம்பு சரியில்லைன்னு நமக்கு தெரியும். அதனாலதான் 4 வருஷமா ஒதுங்கியே இருக்கார். பிரேமலதாவுக்கு பொருளாளர் பதவி உட்பட கட்சியின் பொறுப்புகளிலும் நிறைய மாற்றம் கேப்டன் கொண்டு வந்தார்.

கூட்டணி சம்பந்தமான விஷயம் வரும்போதும், பிரேமலதாவும், சுதீஷூம்தான் மாறி மாறி பேசிக் கொண்டிருந்தார்கள். நேர்காணலின்போதும் விஜயகாந்த், தன் ஒற்றை விரலால் தொண்டையை காரணம் காட்டி பேச முடியாது என்று சைகையால் சொல்லிவிட்டார்.

அமெரிக்காவில் இருந்து ஊருக்கு வந்ததில் இருந்து இதுவரை மக்களிடம் விஜயகாந்த் பேசவே இல்லை. தன் கட்சி தொண்டர்களிடம் கூட தேர்தல் சம்ப ந்தமாக உற்சாகம் தரும்படி எதுவுமே சொல்லவில்லை. இப்போதைக்கு விஜயகாந்த்தால் பிரச்சாரம் செய்ய முடியாது என்று டாக்டர்களும் சொல்லி விட்டார்கள். அதற்கேற்றபடிதான் இத்தனை நாளாக பிரேமலதாவும், விஜய பிரபாகரனும் பிரச்சாரம் செய்து கொண்டுள்ளனர்.

அந்த கட்சி சார்பில் போட்டியிடும் சுதீஷ் என்ன பேசுகிறார் என்றே வெளியில் தகவல் வரவில்லை. விஜய பிரபாகரனோ சமீப காலமாகத்தான் பிரச்சாரம் செய்து வருகிறார். அதுகூட எப்போது என்ன வார்த்தையை பேசிவிடுவாரோ என்று நமக்கு ஒரு பக்கம் அள்ளு கிளம்புகிறது. கட்சியின் பிரச்சார பீரங்கி யான பிரேமலதாவோ தினமும் எதையாவது ஒன்றை பேசி பல்பு வாங்கி வருகிறார். சில சமயம் பிரச்சார வேனை விட்டு கூட கீழே இறங்குவதில்லை.

இவ்வளவும் தன் பக்கம் வைத்து கொண்டு, விஜயகாந்த் பிரச்சாரம் செய்வாரா, மாட்டாரா என்பது குறித்து இன்னும் 2 நாளில் தெரிவிப்பேன் என்று பிரே மலதா சென்னை மீனம்பாக்கத்தில் செய்தியாளர்களிடம் பேசும்போது சொல்லிவிட்டு போகிறார். ஆனால் "வருவார், வந்து கொண்டிருக்கிறார், வந்து விடுவார்" என்று கூறி மக்களை ஏமாற்றப் பார்த்தால் அது தேமுதிகவுக்கே எதிராக போகும். பிரேமலதா எப்போதான் மக்களை சரியாக புரிந்து கொள்வாரோ!


அதிமுக இணைப்புக்கு பாஜக புதிய கெடு!

அதிமுகவின் மூன்று அணிகளும் இணைவதற்கு 15 நாள் அவகாசம் கொடுத்திருக்கிறது பாஜக.

சசிகலா தம்பி திவாகரை பாஜக பிரமுகர்கள் சந்தித்து பேசி வருகிறார்கள். அவர் மூலம் சசிகலாவை தொடர்பு கொண்டு அதிமுக அணிகளை இணைப்பதற்கு முயற்சி செய்து வருகிறார்கள். இந்த வேலை 15 நாட்களுக்குள் முடிய வேண்டும் என பாஜக வட்டாரங்கள் கெடு விதித்து திவாகரனிடம் சொல்லியுள்ளன. 15 நாட்களுக்குள் முடியவில்லை என்றால் சசிகலா மீது புதிய நடவடிக்கைகள் பாயும் எனவும் எச்சரிக்கை விடப்பட்டுள்ளதாக தகவல்கள் வெளியாகின்றன.


திமுக தலைவர் கலைஞர் இல்லத்தில் மு.க. அழகிரி

திமுக தலைவர் கலைஞரின் உடல்நிலை நலிவு ஏற்பட்டுள்ளதாக நேன்று மாலை காவேரி மருத்துவமனை விளக்கம் அளித்து அறிக்கை வெளியிட்டது. இதைத் தொடர்ந்து, பல தலைவர்களும் நேரில் வந்து நலம் விசாரித்தனர். தற்போது மு.க. அழகிரி சென்னை கோபாலபுரத்திலுள்ள கலைஞர் வீட்டிற்கு வருகை தந்துள்ளார்.


யாழ். மாவட்டத்தில் இன்னமும் 5250 ஏக்கர் தனியார் நிலம் படையினரிடம்!

யாழ். மாவட்டத்தில் இன்னமும் 5250 ஏக்கர் தனியார் நிலம் சிறிலங்கா படையினர் வசம் இருப்பதாக, யாழ். மாவட்டச் செயலர் அதிபர் நாகலிங்கம் வேத நாயகன் தெரிவித்தார். வலிகாமம் வடக்கில் சிறிலங்கா படையினர் வசமிருந்த 28.8 ஏக்கர் நிலம் கடந்த வெள்ளிக்கிழமை விடுவிக்கப்பட்ட பின்னரே அவர் இதனைத் தெரிவித்தார். காங்கேசன்துறை, மயிலிட்டிப் பகுதிகளில் உள்ள 28.8 ஏக்கர் நிலத்தை பொதுமக்களிடம் மீள ஒப்படைப்பதற்காக, யாழ். படைகளின் கட்டளைத் தளபதி மேஜர் ஜெனரல் தர்சன ஹெற்றியாராச்சி, யாழ். மாவட்ட செயலரிடம் கடந்த வெள்ளிக்கிழமை கையளித்தார். 1990ஆம் ஆண்டு தொடக்கம் சிறிலங்கா படையினரின் ஆக்கிரமிப்பில் இருந்த இந்தக் காணிகள்,400 குடும்பங்களுக்குச் சொந்தமானவையாகும். 27 ஆண்டுகளுக்குப் பின்னர் இந்தக் நிலத்தில் நுழைவதற்கு உரிமையாளர்களுக்கு நேற்றுமுன்தினம் அனுமதி அளிக்கப்பட்டது. எனினும் சில உரிமையாளர்கள் வெறும் நிலத்தை மாத்திரமே பார்த்தனர். அவர்களின் வீடுகள் தரைமட்டமாக்கப்பட்டு, கிணறுகள் மூடப்பட்டுள்ளன. இப்போது எந்தக் நிலம் எந்தக் குடும்பத்தினுடையது என்று அடையாளம் காண்பதில் தாம் பெரிய பிரச்சினையை எதிர்நோக்கியிருப்பதாக யாழ். மாவட்ட செயலர் வேதநாயகன் தெரிவித்தார். இன்னமும் 5250 ஏக்கர் தனியார் நிலம் சிறிலங்கா படையினர் வசம் இருப்பதாகவும், இதில், 4500 ஏக்கர் நிலம் வலிகாமம் வடக்குப் பகுதியில் உள்ளவை என்றும் அவர் குறிப்பிட்டார்.


பெர்லிஸ் முஃப்திக்கு எதிராக போலீஸ் நடவடிக்கை.

இந்து சமயத்தை இழிவுப் படுத்திய பெர்லிஸ் முஃப்திக்கு எதிராக போலீஸ் உடனடியாக நடவடிக்கைகளை எடுக்க வேண் டும் என்று 10க்கும் மேற்பட்ட அரசு சாரா இயக்கங்கள் நேற்று வலியுறுத்தின. இந்து சமயத்தையும், இந்து வழிபாட்டு உருவங்களையும் சிறுமைப்படுத்தி பெர்லிஸ் முஃப்தி முகமட் அஸ்ரி பகிரங்க மான கருத்துக்களை வெளியிட்டு வருகிறார். அந்த முஃப்தியின் வீடியோ பதிவுகள் அனைத்தும் யூடியூப் உட்பட அனைத்து சமூக ஊடகங் களிலும் வைரலாக பரவி வருகின்றன. இந்த வீடியோவை கண்டித்து பலர் எதிர்ப்புகளை தெரிவித்து வரும் வேளையில், பலர் ஆதரித்தும் கருத்துகளை தெரிவித்து வருகின்றனர்.இதனால் நாட்டு மக்களி டையே குழப்பங்கள் தான் ஏற்படுகிறது என்று பூச்சோங் முரளி செய்தியாளர்களிடம் கூறினார். நாங்கள் வணங்கும் தெய்வங் களைப் பற்றி அவதூறாக பேசுப வரை எந்தவொரு மனிதனாலும் சகித்துக் கொள்ள முடியாது.இதன் அடிப்படையில் பெர் லிஸ் முஃப்திக்கு எதிராக பலர் கண்டன குரல்களை எழுப்பி வருகின்றனர். அப்படி குரல் எழுப்புவர்கள் மீது போலீஸ் நடவடிக்கைகளை எடுத்து வருகிறது. ஆனால் தவறு செய்த பெர்லிஸ் முஃப்திக்கு எதிரான போலீஸ்படையும், அரசாங்கமும் இதுநாள் வரை எந்தவொரு நடவடிக்கையும் எடுக்கவில்லை என்பது தான் எங்களின் மன குமுறல்களுக்கு காரணமாகும்.இனியும் இப்பிரச்சினையை வளர விடக் கூடாது எனும் நோக்கில் தான் பெர்லிஸ் முஃப்தி மீது நாடு தழுவிய நிலையில் போலீஸ் புகார்கள் செய்யப்பட்டு வருகின்றன. 10க்கும் மேற்பட்ட அரசு சாரா இயக்கத் தலைவர் நேற்று செந்தூல் போலீஸ் நிலையத்தில் புகார்களை பதிவு செய்தனர்.என்னுடன் இணைந்து விஜயன், சாமி கரூணா மூர்த்தி, விஜய் கண்ணன், இளங்கோவன், பிடி கானா, பிகேஆர் சாமி ஆகி யோரும் புகார்களை பதிவு செய்தனர். ஆகவே பெர்லிஸ் முஃப்தி மீது போலீஸ்படை உடனடியாக நடவடிக்கைகளை எடுக்க வேண்டும் என்று பூச்சோங் முரளி கூறினார்.


மாற்றம், முன்னேற்றத்தை தே.மு.தான் கொண்டு வர முடியும்

சண்டாக்கான்,

மக்களுக்கு மாற்றத்தையும் முன்னேற்றத்தையும் வழங்குவதில் தேசிய முன்னணி (தேமு) மட்டுமே அக்கறை கொண்டுள்ளது என பராமரிப்பு அரசாங்கப் பிரதமர் டத்தோஸ்ரீ நஜீப் துன் ரசாக் கூறியுள்ளார். எதிர்க்கட்சி தமது சொந்த திட்டங்களை பின் தொடர்ந்து செல்வதுடன் மக்களின் உணர்வு களுடன் விளை யாடும் வகையில் சுலோ கங் களைக் கூறி வருகிறது. நமது வாழ்வில்  மாற்றத்தைக் கொண்டு வரக்கூடிய ஒரு கட்சியையே நாம் தெரிவு செய்ய வேண்டும்.

Read More: Malaysia Nanban Tamil Daily on 1.5.2018


எங்களின் பிரச்சினைக்கு தீர்வு காணாத பிரதிந்திகள் தேவையில்லை.

(கேரித்தீவு) கேரித்தீவு டான்ஸ்ரீ மாணிக்கவாசகம் கிராமத்தில் 44 ஆண்டுகளுக்கும் மேலாக வாழ்ந்து வரும் ஐம்பதுக்கும் மேற்பட்ட குடியிருப்பாளர்கள், அடிப்படை வசதிகள் இல்லாத ஒரு மோசமான சூழலில் இன்று வாழ்ந்து வருகின்றனர். எதிர்க்கட்சியினர் சிலாங்கூர் மாநிலத்தைக் கைப்பற்றிய 2008-ஆம் ஆண்டு முதல் கேட்பாரற்ற நிலையில் தாங்கள் இருப்பதாக அம்மக்கள் தெரிவித்தனர். ம.இ.கா முன்னாள் தேசியத்தலைவரும் கிள்ளான் தொகுதியின் முன்னாள் நாடாளுமன்ற உறுப்பினருமான காலஞ்சென்ற டான்ஸ்ரீ மாணிக்கவாசகம் முயற்சியில், கேரித்தீவில் வாழ்ந்து வந்த தோட்டப் பாட்டாளிகளுக்கு 44 ஆண்டுகளுக்கு முன்பு அரை ஏக்கர் நிலம் வழங்கப்பட்டது. அந்த நிலத்தில் வீடுகளைக் கட்டி குடியேறிய ஐம்பதுக்கும் மேற்பட்ட குடியிருப்பாளர்கள்தான் சிலாங்கூர் மாநில அரசாங்கத்திற்கு எதிராக தங்களின் அதிருப்தியை வெளிப்படுத்தியுள்ளனர். சிலாங்கூர் மாநிலத்தை எதிர்க்கட்சியினர் ஆட்சிப்புரிய தொடங்கிய 2008- ஆம் ஆண்டு முதல் அடிப்படை வசதிகள் எதையும் செய்து கொடுக்காததால் இங்குள்ள கால்வாய்கள், சாலைகள், சாலை விளக்குகள் யாவும் சீரமைக்கப்படாமல் கைவிடப்பட்ட நிலையில் இருப்பதாக பாதிக்கப்பட்ட மக்கள் மலேசிய நண்பனிடம் புகார் தெரிவித்தனர். அண்மையில் ஆர்ப்பாட்டத்தில் ஈடுபட்ட அக்குடியிருப்பாளர்கள், மாநில அரசாங்கம் தங்கள் கிராமத்தின் வளர்ச்சியில் சற்றும் அக்கறை எடுத்துக் கொள்வதில்லை என முறையிட்டனர். இது குறித்து நண்பனிடம் விளக்கமளித்த டான்ஸ்ரீ மாணிக்கவாசகம் கிராம மக்கள் நல சங்கத்தின் தலைவர் சு.சுப்பிரமணியம், ஐந்து வரிசை குடியிருப்பு களைக் கொண்ட இக்கிராமத்தில் உள்ள சாலைகள் மிகவும் மோசமான நிலையில் குண்டும் குழியுமாக இருப்பதுடன் அதன் அருகிலுள்ள கால்வாயிகள் தூர் வாராததால் கழிவு மற்றும் மழைநீர் வெளியேற முடியாத அளவிற்கு காடு மண்டிக் கிடக்கிறது என்று சுட்டிக்காட்டினார். மேலும் ஒவ்வொரு வரிசையிலும் உள்ள சாலையில் மின் விளக்குகள் பொறுத்தப்படவில்லை. இக்கிராமப் பகுதியை ஒட்டியுள்ள கேரித்தீவின் பிரதான சாலையில் விபத்துக்களை தவிர்க்கும் பொருட்டு மின் விளக்குகளுடன் வேகக்கட்டுப்பாட்டு மேடுகளை நிர்மாணிக்கும்படி கடந்த ஆண்டு கோலா லங் காட் மாவட்ட பொதுப்பணி இலாகா, சிஜங்காங் தொகுதி சட்டமன்ற உறுப்பினர் டத்தோ யுனூஸ் ஆகியோரிடம் தாம் விண்ணப்பித்து இருந்ததாக கூறினார். எனினும், ஓராண்டு கடந்தும் தங்கள் விண்ணப்பம் கிணற்றில் போட்ட கல் போன்ற கதையாக இருந்து வருகிறது. சிலாங்கூர் மாநிலத்தை தேசிய முன் னணி ஆட்சிபுரிந்த காலக்கட்டத்தில் அன்று சிஜங்காங் தொகுதியின் ஆட்சிக்குழு உறுப்பினராக இருந்துவந்த டத்தோ அப்துல் ஃபாத்தா இஸ்கண்டாரின் மூலமாக 2006-ஆம் ஆண்டு இங்குள்ள ஐந்து வரிசையைக்கொண்ட சாலைகள் சீரமைக்கப்பட்டது. ஆனால், அதன் பிறகு இன்று வரை எவ்வித நட வடிக்கையும் இல்லை.தேர்தல் நெருங்கும் காலத்தில் மட்டும் எங்களை நாடும் வேட்பாளர்கள், தாங்கள் வெற்றி பெற்றால் வானத்தை வில்லாக வளைத்து உங்கள் கைகளில் தவழவிடுகிறோம் என்பது போன்ற ஆசை வார்த்தைகளை மட்டும் கூறிச் செல்கின்றனர். ஆனால் வெற்றி பெற்றதும் எங்களை எட்டிப்பார்ப்பது இல்லை, அதற்கு அவர்களுக்கு நேரமும் இல்லை என இக்கிராம மக்கள் குறைபட்டுக்கொள் கின்றனர். எங்களின் பிரச்சினைக்கு தீர்வு காணாத மக்கள், பிரதிநிதிகள் இனி எங்களுக்குத் தேவையில்லை என குறிப்பிட்ட மக்கள் பொட்டலங்களை கொடுத்து எங்களை வாங்கிவிடலாம் என இனி கனவு காணாமல் எங்களின் கோரிக்கைகள் தேவைகளை பூர்த்தி செய்வதில் கவனம் செலுத்தவேண்டு மென சூளுரைத்தனர்.


100,000  குடும்பங்களுக்காக ஒதுக்கப்பட்ட 150 கோடி பி.என்.பி பங்குகள் எங்கே?

கோலாலம்பூர்,

நம்பிக்கைக் கூட்டணி அரசாங்கம் ஆட்சிக்கு வந்து ஒன்பது மாதங்கள் நிறைவடைந்துள்ள நிலையில், மலேசிய இந்தியர்கள், குறிப்பாக பி40 பிரிவின ருக்காக முந்தைய தேசிய முன்னணி அரசாங்கத்தால் அறிமுகம் செய்யப்பட்ட பல்வேறு திட்டங்களின் கதி என்ன என்பது இன்னும் கேள்விக்கிடமாகவே உள்ளது. குறிப்பாக, சுமார் 100,000  குடும்பங்களுக்காக ஒதுக்கப்பட்ட பெர்மோடாலான் நேஷனல் பெர்ஹாட்டின் (பி.என்.பி) 150 கோடி அமானா சஹாம் சத்து மலேசியா பங்குகள் என்னவாகின என்பது இதுவரை இந்நாட்டு இந்தியர்களுக்கு விளக்கப்படவில்லை.

Read More: Malaysia Nanban Tamil Daily on 2.2.2019


நம்பிக்கை மோசடி-லஞ்சம் -சட்டவிரோதப் பண மாற்றம். ஜஹிட் மீது 45 குற்றச் சாட்டுகள்.

கோலாலம்பூர்,

அம்னோவின் தலைவரும் முன்னாள் துணைப்பிரதமருமான டத்தோஸ்ரீ டாக்டர் அகமட் ஜாஹிட் மீது நேற்று இங்குள்ள செஷன்ஸ் நீதிமன்றத்தில் 11 கோடியே 41 லட்சத்து 46 ஆயிரம் வெள்ளி சம்பந்தப்பட்ட ஊழல் தொடர்பில் 45 குற்றச்சாட்டுகள் சுமத்தப்பட்டுள்ளன. 10 நம்பிக்கை மோசடி குற்றச்சா ட்டுகளும் 8 லஞ்சக் குற்றச்சாட்டுகளும் 27 சட்டவிரோதப் பண மாற்றக் குற்றச்சாட்டுகளும் அவர் மீது கொண்டு வரப்பட்டன.

Read More: Malasyia Nanban Tamil Daily on 20.10.2018


சூப்பர் ஸ்டார் பட்டத்தை தூக்கிப் போட்ட ரஜினிகாந்த்

சென்னை,

சூப்பர் ஸ்டார் யாருன்னு கேட்டால் சின்ன குழந்தை கூட சோல்லும் என்ற அளவிற்கு மக்கள் மனதில்  என்றும் மிகச் சிறந்த இடத்தை  பிடித்துள்ளவர் தான் நடிகர் ரஜினிகாந்த்! சூப்பர் ஸ்டார் ரஜினிகாந்த் அரசியலில் குதித்து உள்ளார். தன்னுடைய  ஆன்மீக அரசியலை மக்களிடையே கொண்டு  செல்வதில் மும்முரமாக இறங்கி உள்ள ரஜினிகாந்த்...

Read More: Malaysia Nanban Tamil Daily on 9.3.2018


அமைச்சர் விஜயபாஸ்கர் வாங்கிய லஞ்சம் இத்தனை கோடியா? ராமதாஸ் அதிர்ச்சித் தகவல்

எம்.டி.எம் குட்கா ஆலையின் ஒரே ஒரு பங்குதாரரிடமிருந்து, ஒரு குறிப்பிட்டக் காலத்தில் மட்டும் சுகாதாரத்துறை அமைச்சர் விஜயபாஸ்கருக்குப் பல கோடிகள், சென்னை மாநகரக் காவல் ஆணையருக்கு ரூ.60 லட்சம் உட்பட மொத்தம் ரூ.40 கோடி கையூட்டு வழங்கப்பட்டிருப்பதாக பா.ம.க. நிறுவனர் ராமதாஸ் அதிர்ச்சித் தகவலை வெளியிட்டுள்ளார். இதுதொடர்பாக அவர் இன்று வெளியிட்டுள்ள அறிக்கையில், "தமிழ்நாட்டில் தடை செய்யப்பட்ட குட்கா போதைப்பாக்குகளைத் தடையின்றி விற்பனை செய்வதற்காக சுகாதார அமைச்சர் விஜயபாஸ்கர் மற்றும் அதிகாரிகளுக்கு 40 கோடி ரூபாய் கையூட்டு கொடுக்கப்பட்டதாக வருமானவரித்துறை விசாரணையில் தெரியவந்த உண்மை குறித்து தமிழக அரசு இதுவரை எந்த நடவடிக்கையும் எடுக்கவில்லை. ஊழலை மூடி மறைக்கும் தமிழக அரசின் செயல் கண்டிக்கத்தக்கது. கடந்தாண்டு சென்னை செங்குன்றம் பகுதியில் செயல்பட்டு வந்த எம்.டி.எம் குட்கா ஆலைகளில் வருமானவரித்துறை நடத்திய சோதனையில், போதைப்பாக்கு விற்பனை செய்ய அனுமதிப்பதற்காக தமிழக அமைச்சர் மற்றும் அதிகாரிகளுக்குக் கையூட்டு கொடுத்ததற்கான ஆதாரங்கள் சிக்கின. அவற்றின் அடிப்படையில் அமைச்சர் விஜயபாஸ்கர் மற்றும் அதிகாரிகள் மீது நடவடிக்கை மேற்கொள்ளும்படி தமிழக அரசின் தலைமைச் செயலர், காவல்துறை தலைமை இயக்குநர் ஆகியோருக்கு வருமானவரித் துறை முதன்மை ஆணையர் கடந்த ஆண்டு ஆகஸ்ட் 11-ம் தேதி எழுதியிருந்தார். அதன்பின்னர் ஓராண்டு நிறைவடையவிருக்கும் நிலையில், அதன்மீது ஆட்சியாளர்கள் நடவடிக்கை எடுக்கவில்லை. சுகாதாரத்துறை அமைச்சர் விஜயபாஸ்கர், தமிழக காவல்துறை உயரதிகாரிகள், சென்னை மாநகராட்சி அதிகாரிகள், சுகாதாரத்துறை அதிகாரிகள், உணவுப்பாதுகாப்புத்துறை அதிகாரிகள் ஆகியோருக்கு மாதாமாதம் கையூட்டு வழங்கப்பட்டு வந்திருக்கிறது. எம்.டி.எம் குட்கா ஆலையின் ஒரே ஒரு பங்குதாரரிடமிருந்து, ஒரு குறிப்பிட்டக் காலத்தில் மட்டும் சுகாதாரத்துறை அமைச்சர் விஜயபாஸ்கருக்குப் பல கோடிகள், சென்னை மாநகரக் காவல் ஆணையருக்கு ரூ.60 லட்சம் உட்பட மொத்தம் ரூ.40 கோடி கையூட்டு வழங்கப்பட்டிருக்கிறது. இதை வருமானவரித்துறை விசாரணையின்போது குட்கா ஆலையின் பங்குதாரரான மாதவராவ் ஒப்புக்கொண்டிருக்கிறார். அமைச்சர் விஜயபாஸ்கர் மற்றும் அதிகாரிகளுக்கு மாதாமாதம் கையூட்டு வழங்கியது தவிர தீபஒளி, கிறிஸ்துமஸ் போன்ற திருநாள்களுக்கும் கையூட்டு கொடுத்து வந்திருப்பதாக குட்கா நிறுவனங்களின் அதிகாரிகள் வருமானவரித்துறையிடம் கூறியுள்ளனர். இந்தக் கணக்குகள் அனைத்தும் எம்.டி.எம் குட்கா என்ற ஒரு நிறுவனம் சம்பந்தப்பட்டதுதான். இதுதவிர சென்னை செங்குன்றத்தில் ஏராளமான குட்கா ஆலைகள் செயல்பட்டு வந்தன. சுகாதார அமைச்சரின் சொந்த ஊரான புதுக்கோட்டை மாவட்டத்தில் மட்டும் 4 குட்கா ஆலைகள் சட்டவிரோதமாகச் செயல்பட்டு வந்தன. இந்த ஆலைகளிலிருந்து மட்டும் சுகாதாரத்துறை அமைச்சருக்கு மாதம் ரூ.6 கோடி கையூட்டு வழங்கப்பட்டதாகச் செய்திகள் வெளியாகின. இவ்வளவுக்குப் பிறகும் இந்தக் குற்றச்சாட்டுகள் குறித்து தமிழக அரசு இதுவரை எந்த விசாரணைக்கும் ஆணையிடவில்லை. இதுதவிர சென்னை காவல்துறை ஆணையராக இருந்த ஜார்ஜ், இதுபற்றி விசாரணை நடத்த வேண்டும் என்று கேட்டுக் கொண்டதற்கிணங்க பெயரளவில் விசாரணைக்கு ஆணையிடப்பட்ட போதிலும், அதில் இதுவரை எந்த முன்னேற்றமும் இல்லை. தமிழக அரசு நிர்வாகத்தில் நடைபெற்ற ஊழல்கள் குறித்து விசாரணை நடத்தும்படி வருமானவரித்துறை கடிதம் எழுதுவதும், அதை தமிழக அரசு கிடப்பில் போடுவதும் இது முதல்முறையல்ல. மணல் கொள்ளை சேகர் ரெட்டியின் இல்லம் மற்றும் அலுவலகங்களில் கடந்தாண்டு நவம்பர் மாதம் நடத்தப்பட்ட ஆய்வின்போது கைப்பற்றப்பட்ட குறிப்பேட்டில் தற்போதைய தமிழக முதலமைச்சர் உள்ளிட்ட பல அமைச்சர்கள் மற்றும் மூத்த அதிகாரி களுக்கு ரூ.300 கோடிக்கும் அதிகமான பணம் கையூட்டாகக் கொடுக்கப்பட்டிருப்பது தெரியவந்திருப்பதாகவும், அதுகுறித்து விசாரணை நடத்த வேண்டும் என்றும் தமிழக அரசுக்கு வருமானவரித்துறை கடிதம் எழுதியிருந்தது. அதுமட்டுமின்றி, ராதாகிருஷ்ணன் நகர் தொகுதி இடைத்தேர்தலில் வாக் காளர்களுக்குக் கையூட்டு கொடுத்தது தொடர்பாக முதலமைச்சர் மற்றும் அமைச்சர்கள் மீது வழக்குப்பதிவு செய்யும்படி தேர்தல் ஆணையம் பரிந்துரை செய்திருந்தது. ஆனால், இவற்றில் எந்தப் பரிந்துரை மீதும் தமிழக அரசு இன்றுவரை எந்த நடவடிக்கையும் எடுக்காமல் ஊழல் குற்றவாளிகளைக் காப்பாற்றும் பணியை மட்டுமே செய்து வருகிறது. இது வெட்கக்கேடானது. ஜனநாயகம் எனப்படுவது மக்களுக்காக மக்களால் நடத்தப்படும் ஆட்சியாகும். ஆனால், தமிழகத்திலோ ஊழல் குற்றவாளிகளைக் காப்பாற்றுவதற்காக ஊழல் குற்றவாளிகளால் நடத்தப்படும் ஊழலாட்சிதான் நடைபெறுகிறது. ஆட்சியாளர்களுக்குக் கொஞ்சமாவது மனசாட்சி இருந்தால் குட்கா ஊழல், மணல் ஊழல் ஆகியவற்றில் தொடர்புடையவர்கள் மீது நடவடிக்கை எடுக்க வேண்டும். அவ்வாறு செய்யத் தவறினால் ஊழல் குற்றவாளிகளுக்கும், அவர்களைப் பாதுகாத்த ஆட்சியாளர்களுக்கும் மக்கள் தண்டனை அளிப்பர்" என்று கூறியுள்ளார்.


பிரேசிலின் வரலாறு தீயில் கருகியது!!!

பிரேசில் நாட்டின் ரியோ டி ஜெனிரியோ நகரத்தின் 200 வருட பழமைவாய்ந்த ராயல் அருங்காட்சியம் ஞாயிற்றுக்கிழமை மாலை தீப்பிடித்தது. மளமளவென பரவிய தீ அருங்காட்சியம் முழுவதிலும் பற்றிக்கொண்டது. இத்தீயை நிறுத்த ஏழு தீயணைப்பு நிலைய வீரர்கள் பணியாற்றி வருகிறார்கள். ஆனால், அருங்காட்சியத்திற்கு அருகாமையில் தீயணைக்கும் அளவிற்கு நீரில்லை என்பதால், கொஞ்சம் தொலைவில் இருக்கும் ஏரியில் இருந்து தீயை அணைக்க நீர் கொண்டுவரப்படுவதாக தெரிவிக்கின்றனர்.

15ஆம் நூற்றாண்டில் பிரேசிலில் காலெடுத்து வைத்த போர்துகீசியர்களால் கட்டப்பட்டது இந்த அருங்காட்சிய கட்டிடம். போர்துக்கீஸை சேர்ந்த ராயல் குடும்பம் இங்கு வாழ்ந்து வந்திருக்கின்றனர். பின்னர், இது நீதி மன்றமாகவும் செயல்படுத்தப்பட்டுள்ளது. 1818ஆம் ஆண்டு அறிவியல் ஆராய்ச்சி யாளர்களுக்கும், வரலாற்று ஆய்வாளர்களுக்கும் பயன்படும் வகையில் இதை அருங்காட்சியமாக மாற்றியுள்ளனர்.

இதில் சுமார் 2 கோடி வரலாற்று பொருட்கள், ஆவணங்கள், கல்வெட்டுகள் உள்ளிட்டவை இருக்கிறது. அவற்றில் பல பொருட்கள் தீயில் கருகிவிட்டன என்று தெரிவித்துள்ளனர். மக்கள் பலர் பிரேசிலின் கலாச்சாரம் தீயில் கருகிக்கொண்டு இருக்கிறது என்று பெரும் சோகத்தில் உள்ளனர்.


நஜீப்பின் 6 வீடுகளில் பறிமுதல் செய்யப்பட்ட ரொக்கப் பணம்- தங்க ஆபரணங்களின் மதிப்பு வெ. 110 கோடி

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக்கிற்குத் தொடர்புடைய 6 வீடுகளில் போலீசார் நடத்திய அதிரடி சோதனையில் கைப்பற் றப்பட்ட ரொக்கப் பணம், தங்க, வைடூரிய ஆபரணங்களின் மதிப்பு 110 கோடி வெள்ளிக் கும் அதிகமாகும். உலகிலேயே ஆடம்பரப் பெண்மணி என வர்ணிக்கப்பட்ட பிலிப்பைன்ஸ் முன்னாள் அதிபர் மார்க்கோஸின் மனைவி இமெல்டாவையே மிஞ்சிவிடும் அளவிற்கு நஜீப்பின் மனைவி டத்தின்ஸ்ரீ ரோஸ்மா மன்சோர், விலை உயர்ந்த தங்க ஆபரணங்களுடன் படாடோபான வாழ்க்கையை வாழ்ந்து இருப்பது அம்பலமாகியுள்ளது.

Read More: Malaysia Nanban Tamil Daily on 28.6.2018


சிலாங்கூர் மக்கள் தேமுவிற்கு வாக்களிக்க 5 காரணங்கள்

உலுசிலாங்கூர்,

சிலாங்கூர் அரசாங்கத்தின் ஐந்து முக்கிய பலவீனங்களை மாநிலத்தில் உள்ள வாக்காளர்களுக்கு தேசிய முன்னணி விவரிக்க இருப்பதாக பிரதமர் டத்தோஸ்ரீ நஜீப் துன் ரசாக் கூறினார். குடிநீர் விநியோக பற்றாக்கு றைக்கு தீர்வு காணத் தவறியது, சொத்துக்கள் மீது அதிக வரி விதிக்கப்பட்டது, படுமோசமான குப்பை அகற்றும் பணி, தூய்மைக்கேடு, டிங்கி போன்ற நோய்கள் பரவுவது ஆகிய வையே அந்த ஐந்து முக்கிய பலவீனங்களாகும்.

Read More: Malaysia Nanban Tamil Daily on 8.3.2018


துங்கு மக்கோத்தா  பிரதமர் பொறுப்புக்கு வந்தால், நாடு மிகவும் சிறப்பாக இருக்கும்

கோலாலம்பூர்,

தேசிய முன்னணி தனது கோட்டையாக விளங்கும் ஜொகூரில் அடுத்த பொதுத் தேர்தலில் தொகுதிகளை  இழக்குமா அல்லது இல்லையா என்பது மாநில மக்களின் பெரும் மதிப்பை பெற்றிருக்கும் ஜொகூர் அரச குடும்பத்தைச் சார்ந்துள்ள தாக சிங்கப்பூர் சிந்தனையாளர் குழு ஒன்று கூறுகிறது.ஜொகூர் துங்கு மக்கோத்தா துங்கு இஸ்மாயில் சுல்தான் இப்ராஹிம் பிரதமர் பொறுப்புக்கு வந்தால், நாடு மிகவும் சிறப்பாக இருக்கும் என ஆய்வில் பங்கேற்றவர்களில் சிலர் கூறியுள்ளனர்.

இசியாஸ் - யூசோப் இஷாப்  கல்லூரி இந்த ஆய்வை நடத்தி யது. தேசிய முன்னணிக்கு வாக்களிப்பதா அல்லது தாங்கள் தேர்ந்தெடுக்கப்பட  வலுவான காரணங்களை கூறும் எதிர்க்கட் சிக்கு வாக்களிப்பதா என்பதை தீர்மானிக்க முடியாத நிலையில் வாக்காளர்கள் இருப்பதை ஜொகூர் வாக்காளர்கள் மத்தியில் நடத்தப் பட்ட ஆய்வில் தெரிய வருகிறது.

Read More: Malaysia Nanban News Paper on 16.12.2017


பத்துமலையில் தண்ணீர்ப்பந்தல் அமைப்பதற்கு வெ.2000 வாடகையா?

பத்துமலை தைப்பூசத்தின் போது தண்ணீர் பந்தல் அமைப்பதற்கு செலா யாங் நகராண்மைக் கழகம் 2000 வெள்ளி வாடகை விதித்திருப்பதால் பல அரசு சாரா இயக்கங்கள் அதிர்ச்சியில் உறைந்துள்ளன. தைப்பூச விழாவை முன்னிட்டு செலாயாங் நகராண்மைக் கழகம் பத்துமலை ஆலயத்தின் வெளியே பிரத்தியேக கடைகளை அமைக்கும். அவ்வகையில் இவ்வாண்டு 501 கடைகளை அமைக்க செலாயாங் நகராண்மைக் கழகம் முடிவெடுத்துள்ளது. ஒவ்வோர் ஆண்டும் தைப்பூசத்தின் போதும் 30க்கும் மேற்பட்ட கடைகள் அரசு சாரா இயக்கங்களுக்கு வழங்கப்படும்.கடந்தாண்டுகளில் அரசு சாரா இயக்கங்களுக்கு இக்கடைகள் அனைத்தும் இலவசமாக வழங்கப்பட்டது. கடந்தாண்டு இக்கடைகளுக்கு 500 வெள்ளி வாடகை விதிக்கப்பட்டது. ஆனால் இவ்வாண்டும் அவ்வாடகை 2 ஆயிரம் வெள்ளியாக உயர்வு கண்டுள்ளது. இது எங்களுக்கு மிகப் பெரிய அதிர்ச்சியை ஏற்படுத்தியுள்ளது என்று ராப்பிட் கேஎல் பஸ் ஓட்டுநர்கள் சங்கத்தின் தலைமை செயலாளர் தங்கராஜூ கூறினார். நூற்றுக்கும் மேற்பட்ட பஸ் ஓட்டுநர்கள் ஒன்றிணைந்து கடந்த இரண்டு ஆண்டுகளாக தண்ணீர் பந்தல் அமைத்து பக்தர்களின் தாகத்தை தீர்த்து வருகிறோம்.இந்த தண்ணீர் பந்தல் அமைப்பதற்கே செலாயாங் நகராண்மைக் கழகம் 2 ஆயிரம் வெள்ளி வாடகை விதித்திருப்பது எங்களுக்கு மிகப் பெரிய ஏமாற்றத்தை அளித்துள்ளது.ஆகவே இக்கட்டண விவகாரத்தை செலாயாங் நகராண்மைக் கழகத்தின் தலைவர் ஆய்வு செய்ய வேண்டும் என்று தங்கராஜூ கூறினார். இதனிடையே பத்துமலை தைப்பூசத்தில் ஒதுக்குப்புறமான இடத்தில் மாற்றுத் திறனாளிகளுக்கு கடைகளை செலாயாங் நகராண்மைக் கழகம் ஒதுக்கி தந்துள்ளது என்று மலேசிய மாற்றுத் திறனாளிகள் தன்நிலை பயிற்சி நிலையத்தின் தலைவர் பிரான்சிஸ் சிவா குற்றம் சாட்டினார். காலங்காலமாய் பத்துமலை மயில் கேட் முன் இருக்கும் பாலத்திற்கு கீழ் தான் மாற்றுத் திறனாளிகளுக்கு கடைகள் வழங்கப்படும். ஆனால் இம்முறை பிளாசா அம்னோ உட்பட ஒரு சில இடங்களில் மாற்றுத் திறனாளிகளுக்கு கடைகள் வழங்கப்பட்டுள்ளன.இவ்விடங்களில் கடைகளை அமைப்பதால் மாற்றுத் திறனாளிகளுக்கு எந்தவொரு பயனையும் கொடுக்காது. அதே வேளையில் இக்கடைகளை பெறுவதற்கு நாங்கள் செலாயாங் நகராண்மைக் கழகத்திற்கு 2 ஆயிரம் வெள்ளி வாடகை பணத்தையும் செலுத்தியுள்ளோம். மாற்றுத் திறனாளி மக்களுக்கு வாடகை விதிப்பதே கேள்வி குறியாகியிருக்கும் நிலையில் ஒதுக்குப் புறமான இடங்களில் கடைகளை தந்திருப்பது எங்களுக்கு ஏமாற்றத்தை அளிக்கிறது.இதன் அடிப்படையில் தான் நாங்கள் செலாயாங் நகராண்மைக் கழகத்திற்கு வந்து மகஜர் ஒன்றை வழங்கினோம் என்று பிரான்சிஸ் சிவா கூறினார். ஆரம்பக் கட்டத்தில் அரசு சாரா இயக்கங்களுக்கு வாடகை ஏதும் வசூலிக்கப்படவில்லை. குப்பைகளை அதிகமாக வீசப்படுகிறது என்ற காரணத்திற்காக மாற்றுத் திறனாளிகள் உட்பட அனைத்து சங்கங்களிடமும் 2000 வெள்ளி வாடகை வசூலிப்பது அநாகரிக செயலாகும். ஆகவே செலாயாங் நகராண்மைக் கழகம் இவ்விவகாரம் குறித்து உடனடியாக ஆய்வு செய்ய வேண்டும் என்று தைப்பூச நடவடிக்கை பணிப்படை குழுவின் ஒருங்கிணைப்பாளர் குணராஜ் செய்தியாளர்களிடம் கூறினார்.


நடிகரை திருமணம் செய்வேனா?- ஜனனி சஸ்பென்ஸ்

தமிழில் இடைவெளி? நான் நடித்த ‘அவன்-இவன்’, ‘பாகன்’, ‘தெகிடி’ படங்கள் ரிலீசான நேரத்தில், மலையாள வாய்ப்புகள் வந்தன. அங்கு ஆறேழு படங்களில் நடித்தேன். தமிழில் இடைவெளி விட்டது. அங்கு ஒரு கால், இங்கு ஒரு கால் வைப்பது எனக்குப் பிடிக்கவில்லை. இதனால், தமிழ், மலையாளம் இரண்டு மொழியிலுமே கவனம் செலுத்த முடியாமல் போகிறது. இப்போது மலையாளத்தில் படம் ஒப்புக்கொள்ளவில்லை. பாலிவுட் வாய்ப்பு வந்ததே..? இந்தி மற்றும் தெலுங்கு, கன்னடவாய்ப்புகள் வந்தது. முதல் படம் சரியாக இருந்தால்தான், தொடர்ந்து படங்கள் கிடைத்து ஜெயிக்க முடியும். ஆரம்பமே கோணல் என்றால், பிறகு எப்போதுமே ஜெயிக்க முடியாது. சரியான வாய்ப்பு அமையும்போது, கண்டிப்பாக எல்லா மொழிப் படங்களிலும் நடிப்பேன். எல்லோரும் கிளாமருக்கு மாறிவிட்டார்கள்...நான் மட்டும் ஏன் இன்னும் மாறவில்லை என்கிறீர்களா? நடிக்க வந்த புதிதில் என்ன கொள்கை வைத்திருந்தேனோ, அதுதான் இப்போதும். என் உடல்வாகுக்கு கிளாமர் செட்டாகாது. நடிப்புத் திறமையுள்ள கேரக்டர்களை மட்டுமே எதிர்பார்க்கிறேன். புதிய ஹீரோயின்கள் பற்றி? திறமைசாலிகளும், அழகான இளம் நடிகைகளும் தினந்தோறும் அறிமுகமாகிறார்கள். அதில் யார் நிலைக்கிறார் என்பதுதான் முக்கியம். இப்போதுள்ளநடிகைகளில் எனக்கு பிடித்தவர்கள் கீர்த்தி சுரேஷ், ரித்திகா சிங். கிசுகிசு வருவதில்லையே? நல்லதுதானே. இதற்குமுன், அதர்வாவுடன் இணைத்து எழுதினார்கள். நாளடைவில் அது பொய் என்று தெரிந்துவிட்டது. யாரோ, எதற்காகவோ இப்படியொரு வதந்தியைப் பரப்பினார்கள். அவர்கள்எண்ணம் பலிக்கவில்லை. காதலிக்கவில்லையா? காதலிப்பதும், கல்யாணம் செய்துகொள்வதும் நம் கையில் இல்லை. இப்போது யாரையும் காதலிக்கவில்லை. சினிமாவில் ஓரிரு நண்பர்கள் உண்டு. ஆனால், நட்பையும், சினிமா வாழ்க்கையையும் போட்டுகுழப்பிக்கொள்ளக் கூடாது. நடிகரை திருமணம் செய்வீர்களா? நடப்பது எதுவும் நம் கையில் இல்லை. காதல் என்பது எனக்கே தெரியாமல்வரலாம். அது எப்போது வரும்? எப்படி வரும்? யாருடன் வரும் என்று திட்டவட்டமாக சொல்ல முடியாது. காதலிப்பதும், கல்யாணம் செய்துகொள்வதும் தவறான விஷயம் இல்லை. சினிமா துறையில் இருப்பவரை திருமணம் செய்வேனா என்பதை இப்போது சொல்ல முடியாது. என்ன நடக்க வேண்டும் என்று விதி இருக்கிறதோ, அதை, அதன் பாதையிலேயே விட்டு விடுவேன்.


விண்வெளியில் பெண்களின் வரலாற்று நிகழ்வு ரத்து

வாஷிங்டன்,

விண்வெளியில் முழுமையாக பெண்கள் மட்டுமே இணைந்து விண்வெளி நடையை மேற்கொள்வார்கள் என அறிவிக்கப்பட்ட வரலாற்று நிகழ்வு ரத்து செய்யப்பட்டதாக நாசா அறிவித்துள்ளது. அமெரிக்கா, ரஷ்யா உள்ளிட்ட பல்வேறு சர்வதேச நாடுகள் இணைந்து விண்வெளியில் சர்வதேச விண்வெளி ஆய்வு மையத்தை அமைத்துள்ளன. விண்வெளி வீரர்கள் அங்கு தங்கியிருந்து பணிகளை மேற்கொண்டு வருகிறார்கள்.

இவர்கள் பராமரிப்பு மற்றும் புதிய கட்டுமானப்பணிகளுக்காக சில மணி நேரம் விண்வெளி ஆய்வு மையத்தை விட்டு வெளியே சென்று, விண்வெளியில் மிதந்து கொண்டு வேலை செய்வது வழக்கம். இதுவரை இந்தப் பணிகளை பெண்கள் மட்டுமே செய்தது கிடையாது. அதாவது ஆண் விண்வெளி வீரர்களின் துணையுடன்தான் விண்வெளி வீராங்கனைகள் விண்வெளி ஆய்வு மையத்தை விட்டு வெளியே செல்வது வழக்கம்.

இந்த நிலையில், இந்த மாதத் தொடக்கத்தில் சர்வதேச மகளிர் தினத்தை முன்னிட்டு அமெரிக்க விண்வெளி ஆராய்ச்சி நிறுவனமான நாசா ஓர் அறிவிப்பை வெளியிட்டது. அதில் மார்ச் 29ஆம் தேதி முழுமையாக பெண்கள் மட்டுமே இணைந்து விண்வெளி நடையை மேற்கொள்வார்கள் எனத் தெரி விக்கப்பட்டது. இதற்காக கிறிஸ்டினா கோச் மற்றும் அன்னே மெக்லைன் என்ற 2 விண்வெளி வீராங்கனைகளும் தேர்வு செய்யப்பட்டிருந்தனர்.

இந்த நிலையில், விண்வெளியில் பயன்படுத்தும் ஆடை பற்றாக்குறையின் காரணமாக வரலாற்று சிறப்பு மிக்க இந்த நிகழ்வை நாசா நிறுவனம் ரத்து செய்துவிட்டது.


அரசியல் சதுரங்கம்

ஆனால், கடந்த 6 மாதங்களாக அந்த மாநிலத்தில் நீடித்த அரசியல் குழப்பம், கடந்த வாரம் உச்ச நீதிமன்றம் அளித்த தீர்ப்பால் முடிவுக்கு வந்தது. மாநில அரசின் பரிந்துரை இல்லாமல் சட்டசபையை முடக்கி ஜனாதிபதி ஆட்சி அமல்படுத்தப்பட்டது செல்லாது என்றும், அதற்கு முன்பு இருந்த நிலையே நீடிக்க வேண்டும் என்றும் ஆளுநர் எடுத்த முரண்பாடான முடிவுக்கு உச்ச நீதிமன்றம், தலையில் கொட்டு வைத்தது. தீர்ப்பைத் தொடர்ந்து கலிக்கோ புல் பதவியை ராஜினாமா செய்தார். முன்னாள் முதல்வர் நபம் துகி, முதல்வராக பொறுப்பு ஏற்றார்.


முல்லைத்தீவில் அழுதபடி பெண்கள் போராட்டம்

முல்லைத்தீவு - கேப்பாப்புலவில் போராட்டத்தில் ஈடுபட்டுள்ள மக்கள் மே மாத தொழிலாளர் தினத்தை துயர நாளாக கடைப்பிடித்தனர். அந்த மக்கள் இன்று நண்பகல் ஒன்றாகக் கூடி அழுதவாறே போராட்டம் ஒன்றை மேற்கொண்டுள்ளனர். “நாங்கள் எட்டுவருடங்களாக எமது சொந்த நிலங்களில் தொழில் செய்ய முடியாது இருக்கின்றோம். இவ்வாறான சூழலை மாற்றி எமது சொந்த நிலங்க ளில் மீள்குடியேற வேண்டும், பல்வேறு போராட்டங்களை முன்னெடுத்திருந்தோம், தற்பொழுதும் தொடர்கின்றோம் ஆனால் இன்னும் தீர்வு கிடைக்க வில்லை” என்று போராட்டக்கார்கள் தெரிவித்துள்ளனர். கேப்பாப்புலவு மக்கள் தமது சொந்த நிலங்களை விடுவிக்குமாறு இன்று 62ஆவது நாளாக கவனயீர்ப்பு போராட்டத்தில் ஈடுபட்டுள்ளமை குறிப்பிடத்தக்கது.


தோல் நோய்களை போக்கும் மருத்துவ முறைகள்

பல்வேறு நன்மைகளை கொண்ட சோற்றுக் கற்றாழை முதுமையை போக்கும் உன்னதமாக மருந்தாகிறது. பூஞ்சை காளான்களை போக்க கூடியது, கிருமிகளை அழிக்கும் தன்மை கொண்டது. உடலுக்கு பலம் தரக்கூடியது. ஊட்டசத்துக்களை உள்ளடக்கியது. குளிர்ச்சி தரக்கூடியது. தோலில் ஏற்படும் புற்றை போக்க கூடியது. ஆவாரம் பூவை பயன்படுத்தி மருந்து தயாரிக்கலாம். தேவையான பொருட்கள்: ஆவாரம்பூ, மஞ்சள் பொடி. ஆவாரம் பூ பசையுடன் சிறிது மஞ்சள் பொடி சேர்த்து கலக்கவும். தோலில் சுமார் 15 நிமிடங்களில் பூசி வைத்திருந்தால் தோல் சுருக்கம், கருமை நிறம் மாறி பழைய நிலைக்கு வரும்.


ராணுவம் குறித்து விமர்சனம்... கழுத்தை அறுத்து கொல்லப்பட்ட இளம் பத்திரிகையாளர்...

பாகிஸ்தான் ராணுவத்தையும் அதன் உளவுப்பிரிவான ஐஎஸ்ஐ அமைப்பையும் விமர்சித்த 22 வயதான இளம் பத்திரிகையாளர் ஒருவர் அடையாளம் தெரியாத நபரால் கழுத்தறுத்துக் கொல்லப்பட்டுள்ளார். முகமது பிலால் கான் என்ற அந்த பத்திரிகையாளர் பாகிஸ்தான் ராணுவம் மற்றும் ஐஎஸ்ஐ அமைப்பு குறித்து விமர்சித்த சிலமணிநேரங்களில் அவர் கொல்லப்பட்டுள்ளார். கொலை செய்தது யார் என காவல்துறையினர் வாழைக்கு பதிவு செய்து விசாரணை நடத்தி வருகின்றனர்.

இந்நிலையில் சமூக ஊடங்களில், பிலால் கானின் கொலைக்குக் காரணமான பாகிஸ்தான் ராணுவத்தையும், ஐஎஸ்ஐ அமைப்பையும் கடுமையாக விமர்சித்து வருகின்றனர். மேலும் முகமது பிலால் கான் கொல்லப்பட்டபின், ஜஸ்டிஸ் 4 முகமது பிலால்கான் என்ற ஹேஷ்டேக் பாகிஸ்தானில் பிரப லமாகி வருகிறது.


இலங்கை பயணி சென்னை விமானநிலையத்தில் திடீர் மரணம்

சென்னை விமான நிலையத்தில் இலங்கை செல்ல இருந்த பயணி 26 வயதான இளவன் என்பவர் மாரடைப்பால் மரணம் அடைந்தார். இது குறித்து போலீசார் விசாரணை நடத்தி வருகின்றனர். இதனிடையே, சென்னை விமான நிலையத்தில் இன்று (16.04.2017) ஒரு நாள் பார்வையாளர்களுக்கு தடை விதிக்கப்பட்டுள்ளது. பயங்கரவாதிகள் விமானத்தை கடத்தலாம் என்ற உளவு பிரிவு எச்சரிக்கை விடுத்துள்ளதையடுத்து இந்த தடை விதிக்கப்பட்டுள்ளது..